open-index/open-wikipedia-markdown huggingface dataset:
കടത്തുകാരൻ (ചലച്ചിത്രം)

1965-ൽ പുറത്തിറങ്ങിയ മലയാളചലച്ചിത്രമാണ് **കടത്തുകാരൻ**. ശരവണഭവ പിക്ചേഴ്സ് (പ്രൈവറ്റ് ലിമിറ്റഡിനു) വേണ്ടി എ.കെ. ബാലസുബ്രഹ്മണ്യം നിർമിച്ച ചിത്രമാണിത്.  1965 മാർച്ച് 12-നു കേരളത്തിൽ പ്രദർശനം തുടങ്ങിയ ചിത്രം വിതരണം ചെയ്തത് കോട്ടയം ജിയോപിക്ചേഴ്സാണ്.

## കഥാസാരം
കടത്തുകാരനായ രാമു തന്റെ അനുജൻ ചന്ദ്രനെ പഠിപ്പിച്ച് ഉദ്യോഗസ്ഥ്നാക്കാൻ പാടുപെടുന്നു. ഇതേസമയം ഡി.എസ്.പി.യുടെ മകൾ ചന്ദ്രികയുമായി ചന്ദ്രൻ പ്രണയത്തിലാകുന്നു.  ഡി എസ് പിയുടെ മരുമകൻ മുകുന്ദനും ചന്ദ്രികയെ നോട്ടമിട്ടിട്ടുണ്ട്. കള്ളക്കടത്തു മേധാവി രാജന്റെ കൂടെയാണ് മുകുന്ദൻ.  തന്റെ ജോലി നഷ്ടപ്പെട്ട മുകുന്ദൻ ചന്ദ്രനു കിട്ടുന്ന സബ് ഇൻസ്പെക്റ്റർ ജോലിയിൽ അസൂയയുണ്ട്.  ഇതിനിടെ കള്ളക്കടത്ത് ജോലിയിൽ പെട്ടുപോയ രാമു വെടിയേറ്റ് ആശുപത്രിയിലായി.  പിന്നീട് തന്റെ വിവാഹനിശ്ചയാ‍ഘോഷത്തിൽ  രാമുവിനെ വിലങ്ങു വയ്ക്കേണ്ടി വന്നു ചന്ദ്രന്.  രാമു ജീവനിൽ ഭയന്ന് കള്ളക്കടത്തു രഹസ്യങ്ങൾ വെളിവാക്കുന്നില്ല.  ഡി എസ് പി തന്ത്രപൂവ്വം രാമുവിനെ ജെയിലിൽ നിന്നും പുറത്താക്കുന്നു. രാമു കള്ളക്കടത്തുകാരുമായി ഏറ്റുമുട്ടി.  ഡി എസ് പിയും സംഘവും തക്ക സമയത്ത് അവിടെയെത്തി അവരെയൊക്കെ പിടി കൂടുന്നു.

## അഭിനേതാക്കൾ
*സത്യൻ - രാമു
*ഹരി - ചന്ദ്രൻ
*പ്രേം നവാസ് - മുകുന്ദൻ
*ജി.കെ. പിള്ള - രാജൻ
*കോട്ടയം ചെല്ലപ്പൻ
*അടൂർ ഭാസി - വേലു
*ഹാജി അബ്ദുൾ റഹിമാൻ - ആണ്ടി
*പറവൂർ ഭരതൻ
*അംബിക - തങ്കം
*ഷീല - മാധുരി
*അടൂർ പങ്കജം - നാണി
*സുജാത - ചന്ദ്രിക
*സുപ്രഭ - നീലാബരി
*ബേബി വിനോദിനി - വിനോദിനി

## പിന്നണിഗായകർ
*യേശുദാസ്
*കണ്ണൂർ എ.കെ. സുകുമാരൻ
*കെ.പി. ഉദയഭാനു
*ലത
*പി. ലീല
*എസ്. ജാനകി

## അണിയറ പ്രവർത്തകർ
*നിർമാതാവ് - എ.ജെ. ബലസുബ്രഹ്മണ്യം
*സംവിധായകൻ - എം. കൃഷ്ണൻ നായർ
*തിരക്കഥ, സംഭാഷണം ‌- കെ. പത്മനഭൻ നായർ
*ഗാനരചന - വയലാർ രാമവർമ്മ
*സംഗിതം - ബാബുരാജ്
*ഛായാഗ്രഹണം - സുബ്ബാറാവു
*ചിത്രസംയൊജനം - കെ.ഡി. ജോർജ്
*കലസംവിധാനം - ആർ.ബി.എസ്. മണി.

## അവലംബം

## പുറത്തേക്കുള്ള കണ്ണികൾ
*സിനിഡയറിയിൽ നിന്ന് കടത്തുകാരൻ

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:വയലാർ- ബാബുരാജ് ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
ടോപാസ്

നവരത്നങ്ങളിൽ ഒന്നാണ് **പുഷ്യരാഗം**. വ്യത്യസ്തമായ അനുപാതങ്ങളിൽ ഫ്ലൂറിനോ, ഹൈഡ്രോക്സിനോ അടങ്ങിയ അലുമിനിയം സിലിക്കേറ്റാണിത്. ഓർതോറോംബിക് ക്രിസ്റ്റൽ വ്യൂഹത്തിൽ പ്രിസ്മീയപരലുകളായി പൊതുവേ വർണരഹിതമായി കാണപ്പെടുന്ന  ടോപാസ് പൊതുവെ വർണരഹിതമായി കാണപ്പെടുന്നുവെങ്കിലും മഞ്ഞ, നീല, പച്ച, വയലറ്റ് നിറങ്ങളിൽ പ്രകൃതിയിൽ ലഭ്യമാണ്.
നവരത്നങ്ങളിൽ ഒന്നാണ് പുഷ്യരാഗം.
## ലഭ്യത
പെഗ്മറൈറ്റ് ഡൈക്കുകളിലാണ് ടോപാസ് ക്രിസ്റ്റലുകളുടെ മുഖ്യ ഉപസ്ഥിതി.
ബ്രസീലാണ് പ്രധാന ടോപാസ് ഉത്പാദകരാജ്യം. റഷ്യയിലെ യുറാൽ പർവതനിരകൾ,സ്കോട്ട്ലാന്റ്,ശ്രീലങ്ക,ജപ്പാൻ,മെക്സിക്കോ,അമേരിക്ക,
ടാസ്മേനിയ എന്നിവിടങ്ങളിലും ടോപാസ് നിക്ഷേപമുണ്ട്.ഇന്ത്യയിൽ സന്താൾ 
പർഗാനകളിൽ ഉൾപ്പെട്ട രാജ്മഹൽ മലകളിലെ ബസാൾട്ട് ശിലാസഞ്ചയത്തിൽ
ടോപാസ് ഉപസ്ഥിതി സ്തിരീകരിച്ചിട്ടുണ്ട്.

## അവലംബം


വർഗ്ഗം:നവരത്നങ്ങൾ
എസ്. ബാലചന്ദർ

പ്രശസ്ത വീണാ വാദകനായ **സുന്ദരം  ബാലചന്ദർ** തമിഴ്നാടിലെ മദ്രാസ്സിൽ ജനിച്ചു.(.ജനുവരി 18, 1927 – ഏപ്രിൽ  13, 1990). അദ്ദേഹത്തിന്റെ പിതാമഹന്മാർ തഞ്ചാവൂരിലെ ശ്രീവാജിയം എന്ന ഗ്രാമത്തിൽ നിന്നുള്ളവരായിരുന്നു. പിതാവായ സുന്ദരം അയ്യർ കുടുംബവുമൊത്ത്മൈലാപ്പൂരിലേയ്ക്കു താമസം  മാറ്റുകയും  പാപനാശം ശിവന്റെ ശിഷ്യത്വം  ബാലചന്ദർ സ്വീകരിയ്ക്കുകയും  ചെയ്തു. സുന്ദരം അയ്യരുടെ പുതിയ  വസതി അന്നത്തെ പ്രഗല്ഭരായ ഒട്ടേറെ സംഗീതജ്ഞർക്കു ആതിത്ഥ്യം  അരുളിയിരുന്നു. 
## കലാജീവിതം
കേവലം  5 വയസ്സുള്ളപ്പോൾ തന്നെ സംഗീതാഭിരുചി പ്രകടിപ്പിച്ച ബാലചന്ദർ 'ഗഞ്ചിറ'യാണ് ആദ്യം  കൈകാര്യം  ചെയ്തത്. തുടർന്ന് കച്ചേരികളിൽ പക്കമേളക്കാരിലൊരാളായി മാറി. അദ്ദേഹത്തിന്റെ ജ്യേഷ്ഠസഹോദരനാണ് കർണ്ണാടക സംഗീതജ്ഞനായ എസ്.രാജം .സഹോദരിയായ ജയലക്ഷ്മി ത്യാഗരാജ ഭാഗവതരുടെ നായികയായി *ശിവകവി'യിൽ അഭിനയിച്ചിട്ടുണ്ട്. 
[[സിത്താർ]] വാദകനായി [[ഓൾ ഇന്ത്യാ റേഡിയോ]]യിൽ പ്രവർ ത്തിച്ചിരുന്ന ബാലചന്ദർ താമസിയാതെ തന്നെ വീണാ വാദനത്തിലേയ്ക്കു മാറി. തികഞ്ഞ ഏകാഗ്രതയും ,കഠിനപരിശ്രമവും  കൊണ്ട് ഒരു ഗുരുവിന്റെ ശിക്ഷണം  കൂടാതെ തന്നെ തന്റേതായ ഒരു ശൈലി വീണവായനയിൽ ഉൾക്കൊള്ളിച്ചു. [[ഹിന്ദുസ്ഥാനി സംഗീതം|ഹിന്ദുസ്ഥാനി സംഗീത]]ത്തിലും,[[പാശ്ചാത്യ സംഗീതം|പാശ്ചാത്യ സംഗീത]]ത്തിലും  തികഞ്ഞ അവഗാഹം ബാലചന്ദറിനുണ്ടായിരുന്നു.

==ചലച്ചിത്രരംഗത്ത്==
ഒരു ബാലതാരമായി *'സീതാകല്യാണം*'എന്ന ചിത്രത്തിൽ  അഭിനയിച്ചുകൊണ്ടാണ് തുടക്കം . (1934)
ദേവകി(1951), രാജാംബാൾ(1951), റാണി(1952), ഇൻസ്പെക്ടർ (1953), പെൺ (1954), കോടീശ്വരൻ (1955), ഡോക്ടർ സാവിത്രി (1955), മരഗധം (1959) എന്നിവയായിരുന്നു മറ്റു ചിത്രങ്ങൾ. ബാലചന്ദർ സംവിധാനം ചെയ്ത ചിത്രങ്ങൾ "അന്ത നാൾ"(1954), "ഭൂലോക രംഭ"(1958), "അവൻ അമരൻ"(1958), തെലുങ്കു ചിത്രമായ "എദി നിജം "(1958) ഇവയാണ്. ബാലചന്ദർ ഗാനങ്ങൾ ആലപിച്ചത് *അവനാ ഇവൻ " (1962), ബൊമ്മൈi (1964) നാടു ഇരവിൽ' (1965)'' എന്നീ ചിത്രങ്ങളിലാണ്.

## അവലംബം

*The Music Of Southern India: S. Balachander - Veena, Sivaraman - Mridangam. Nonsuch Explorer Series LP 7/2003, 1960s.
* Veena Virtuoso: S. Balachander. Columia Records Japan, 2006.
* Veena Chakravarthy S.Balachander In Concert - RAGAM - THANAM - PALLAVI in Ragam SRI. Swathi's Sanskriti Series CD.
* Veena Vidwan S. Balachander In Concert - Dhyname. Swathi's Sanskriti Series CD.
* La Vina De S. Balachander (Krishnamurthy: mridangam) / LP 1978 Sonodisc ESP 165510

                                                                      
## പുറം കണ്ണികൾ

*http://www.youtube.com/watch?v=My9VUKzssp0
* http://www.imdb.com/name/nm0049336/

വർഗ്ഗം:കർണ്ണാടകസംഗീതജ്ഞർ
വർഗ്ഗം:വീണാ വാദകർ
വർഗ്ഗം:1927-ൽ ജനിച്ചവർ
ഺ

മലയാള അക്ഷരമാലയിലെ ഒരു വ്യഞ്ജനാക്ഷരമാണ് **ഺ**. മലയാളത്തിലെ **[[റ്റ]]** എന്ന കൂട്ടക്ഷരത്തിന്റെ പാതിയായ മൂലസ്വനിമമാണ് **ഺ** എന്ന വ്യഞ്ജനാക്ഷരത്തിന്റേത്.  

("ട " , "ഡ" ) മുതലായ ട വർഗ്ഗങ്ങളോട് സാമ്യം പുലർത്തുന്ന ഺ വർഗത്തിലെ ഒന്നാമത്തെ അക്ഷരമായ "ഺ" ഒരു വർത്സ്യമായ ഖരാക്ഷരമാണ്. അക്ഷരമാലയിൽ സാധാരണ വിവേചിച്ച് കാണിക്കാത്ത ഺ-വർഗ്ഗത്തിലെ ഖരമാണിത്. ഒറ്റയക്ഷരമായി ഉപയോഗമില്ലാത്ത ഇത്, **ഺ**യുടെ ഇരട്ടിപ്പായ **ഺ്ഺ**, **ഩ്ഺ** എന്നീ കൂട്ടക്ഷങ്ങളെഴുതാൻ ആദിമമലയാളത്തിൽ ഉപയോഗിക്കപ്പെട്ടിരുന്നതായി എ.ആർ. രാജരാജവർമ്മ ഊഹിക്കുന്നു. പിന്നീട് **ഺ**യുടെ ധർമ്മം മുഴുവൻ **റ** ഏറ്റെടുത്തു; **ഺ** പ്രയോഗത്തിലല്ലാതാവുകയും ചെയ്തു. അങ്ങനെ **ഺ്ഺ**, **ഩ്ഺ** എന്നീ കൂട്ടക്ഷരങ്ങളുടെ എഴുത്ത് മാത്രം യഥാക്രമം **റ്റ** എന്നും **[[ന്റ]]** എന്നും ആയതായി രാജരാജവർമ്മ പറയുന്നു. ഈ അക്ഷരത്തിന്റെ ആദിമമലയാളരൂപങ്ങളൊന്നും ഇതുവരെ കണ്ടെടുത്തിട്ടില്ല.

**0D3A** എന്ന സ്ഥാനത്താണ് യൂണികോഡ് ഈ അക്ഷരത്തെ നിർവചിച്ചിരിക്കുന്നത്.

## അവലംബം

വർഗ്ഗം:മലയാളം അക്ഷരങ്ങൾ
യൂനുസ് ഖാൻ

**യൂനുസ് ഖാൻ** (ജനനം: 29 നവംബർ 1977, മർദാൻ, പാകിസ്താൻ) ഒരു പാകിസ്താൻ അന്താരാഷ്ട്ര ക്രിക്കറ്റ് കളിക്കാരനും, മുൻ നായകനുമാണ്. ഒരു വലംകൈയ്യൻ ബാറ്റ്സ്മാനാണ് അദ്ദേഹം. ഒരിന്നിങ്സിൽ 300ഓ അതിലധികമോ റൺസ് നേടുന്ന മൂന്നാമത്തെ പാകിസ്താൻ ക്രിക്കറ്ററാണ് അദ്ദേഹം. 2009ലെ ട്വന്റി20 ലോകകപ്പിൽ പാകിസ്താനെ നയിച്ചത് യൂനുസ് ഖാനാണ്. ആ ടൂർണമെന്റിൽ ടീമിനെ ജേതാക്കളാക്കിയതിലൂടെ അദ്ദേഹം വളരെയധികം ശ്രദ്ധിക്കപ്പെട്ടു.
## മികച്ച പ്രകടനങ്ങൾ
### ബാറ്റിങ് പ്രകടനങ്ങൾ

### ബൗളിങ് പ്രകടനങ്ങൾ

## അവലംബം

വർഗ്ഗം:പാകിസ്താൻ ക്രിക്കറ്റ് കളിക്കാർ
വർഗ്ഗം:അരങ്ങേറ്റ ടെസ്റ്റിൽ ശതകം നേടിയ ക്രിക്കറ്റ് കളിക്കാർ
വർഗ്ഗം:1977-ൽ ജനിച്ചവർ
ജോൺ ട്രവോൾട്ട

ഒരു പ്രമുഖ അമേരിക്കൻ നടനും, നർത്തകനും, ഗായകനുമാണ് **ജോൺ ട്രവോൾട്ട**. 1970-കളിലാണ് ട്രവോൾട്ട ഒരു താരമായി പ്രശസ്തിയിലേക്ക് ഉയർന്നത്. അതിനു കാരണമായത് 70-കളിലെ ഡിസ്കൊ തരംഗമാണ്. മികച്ച നർത്തകനും ഗായകനുമായിരുന്ന ട്രവോൾട്ട, സാറ്റർഡേ നൈറ്റ് ഫീവർ എന്ന ചിത്രത്തിൽ ടോണി മനേറോ എന്ന കഥാ പാത്രത്തെ അവതരിപ്പിച്ചാണ് സിനിമയിലെത്തിയത്. പെട്ടെന്നു തന്നെ അദ്ദേഹം യുവാക്കളുടെ ഹരമായി തീർന്നു. 1980-ഓടെ അദ്ദേഹത്തിന്റെ കരിയർ ശുഷ്കിക്കാൻ തുടങ്ങിയെങ്കിലും 1990-ൽ പൾപ്പ് ഫിക്ഷനിലൂടെ അദ്ദേഹം വീണ്ടും ഒരു തിരിച്ചു വരവു നടത്തി. പൾപ്പ് ഫിക്ഷൻ ഏറേ പ്രേക്ഷക ശ്രദ്ധയും നിരൂപക ശ്രദ്ധയും നേടുകയും മികച്ച നടനുള്ള അക്കാദമി അവാർഡ് നേടി കൊടുക്കുകയും ചെയ്തു.

## അവലംബം


വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:മികച്ച നടനുള്ള അക്കാദമി പുരസ്കാരം ലഭിച്ചവർ
വർഗ്ഗം:ഫെബ്രുവരി 18-ന് ജനിച്ചവർ
വർഗ്ഗം:1954-ൽ ജനിച്ചവർ
ഗാൾ അന്താരാഷ്ട്ര സ്റ്റേഡിയം

ശ്രീലങ്കയിൽ സ്ഥിതിചെയ്യുന്ന ഒരു അന്താരാഷ്ട്ര ക്രിക്കറ്റ് സ്റ്റേഡിയമാണ് **ഗാൾ അന്താരാഷ്ട്ര സ്റ്റേഡിയം**. ശ്രീലങ്കൻ ക്രിക്കറ്റ് ടീമിന്റെയും, ഗാൾ ക്രിക്കറ്റ് ക്ലബ്ബിന്റെയും ഹോം ഗ്രൗണ്ടാണ് ഈ സ്റ്റേഡിയം. ഇന്ത്യൻ മഹാസമുദ്രത്തിന്റെ തീരത്താണ് ഈ സ്റ്റേഡിയം നിലകൊള്ളുന്നത്.
## ചരിത്രം
1876ലാണ് ഈ സ്റ്റേഡിയം പണികഴിപ്പിച്ചത്. തുടക്കത്തിൽ ഒരു റേസ് കോഴ്സായാണ് ഇത് ആരംഭിച്ചത്. സാവധാനം പുതിയ നവീകരണപ്രവർത്തനങ്ങൾ ഈ സ്റ്റേഡിയത്തിൽ നടത്തുകയും, അന്താരാഷ്ട്ര നിലവാരത്തിലുള്ള ഒരു ക്രിക്കറ്റ് സ്റ്റേഡിയമായി അതിനെ മാറ്റിയെടുക്കുകയും ചെയ്തു. 1998 ജൂണിൽ നടന്ന ശ്രീലങ്ക-ന്യൂസിലാൻഡ് ടെസ്റ്റ് മത്സരമാണ് ഈ സ്റ്റേഡിയത്തിൽ നടന്ന ആദ്യ ടെസ്റ്റ് മത്സരം. ഒരു ടെസ്റ്റ് മത്സരത്തിന് വേദിയാകുന്ന ശ്രീലങ്കയിലെ ഏഴാമത്തെ ക്രിക്കറ്റ് സ്റ്റേഡിയമാണ് ഗാൾ സ്റ്റേഡിയം. 2004ലെ സുനാമി ദുരന്തത്തിൽ പെട്ട് ഈ സ്റ്റേഡിയത്തിന് ധാരാളം നാശനഷ്ടങ്ങൾ സംഭവിച്ചു. പിന്നീട് 2006 ഈ സ്റ്റേഡിയം പുതുക്കിപണിതു.
## ഗ്രൗണ്ട് വിവരങ്ങൾ
പൊതുവേ സ്പിൻ ബൗളിങ്ങിനെ പിന്തുണക്കുന്ന പിച്ചാണ് ഈ സ്റ്റേഡിയത്തിലേത്. മികച്ച കുറേ സ്പിൻ ബൗളർമാരും, സ്പിൻ ബൗളിങ്ങിനെതിരെ മികച്ചരീതിയിൽ കളിക്കാൻ സാധിക്കുന്ന കുറേ മികച്ച ബാറ്റ്സ്മാന്മാരും ഉണ്ടായിരുന്ന ശ്രീലങ്കൻ ടീമിന് ഈ ഗ്രൗണ്ടിൽ മികച്ച റെക്കോഡാണ് ഉള്ളത്. ഇവിടെ കളിച്ച 13 ടെസ്റ്റ് മത്സരങ്ങളിൽ 7 എണ്ണത്തിലും ശ്രീലങ്ക വിജയിച്ചിട്ടുണ്ട്. 4.216 ഹെക്ടറാണ് ഈ സ്റ്റേഡിയത്തിന്റെ ആകെ വിസ്തീർണം. ഈ സ്റ്റേഡിയത്തിലെ ശരാശരി ആദ്യ ഇന്നിങ്സ് സ്കോർ 340 റൺസാണ്.
## റെക്കോഡുകൾ
### ടെസ്റ്റ് ക്രിക്കറ്റ്

## അവലംബം

വർഗ്ഗം:ശ്രീലങ്കയിലെ ക്രിക്കറ്റ് സ്റ്റേഡിയങ്ങൾ
ധാന്യം

മനുഷ്യരുടേയോ മൃഗങ്ങളുടെയോ ഭക്ഷണാവശ്യങ്ങൾക്കുതകുന്ന തോടോ ഫലകവചമോ ഉള്ളതോ ഇല്ലാത്തതോ ആയ ചെറുതും ഉറപ്പുള്ളതും വരണ്ടതുമായ സസ്യവിത്തുക്കളെയാണ് **ധാന്യങ്ങൾ** എന്നു വിളിക്കുന്നത്. കർഷകരും കാർഷിക സാമ്പത്തിക വിദഗ്ദ്ധരും ഇത്തരം വിത്തുകൾ ഉല്പാദിപ്പിക്കുന്ന സസ്യങ്ങളെ ധാന്യവിളകൾ എന്നു വിശേഷിപ്പിക്കുന്നു. 
## അവലംബം


വർഗ്ഗം:ധാന്യങ്ങൾ
മായാവി (1965-ലെ ചലച്ചിത്രം)

1965-ൽ പുറത്തിറങ്ങിയ മലയാളചലച്ചിത്രമാണ് **മായാവി**.  നീലാപ്രൊഡക്ഷനു വേണ്ടി പി. സുബ്രഹ്മണ്യം മെരിലൻഡ് സ്റ്റുഡിയോയിൽ നിർമിച്ച ചിത്രമാണ് ഇത്.  1965 ഓഗസ്റ്റ് 28-നു പ്രദർശനത്തിനെത്തിയ ഈ ചിത്രം കേരളത്തിൽ വിതരണം നടത്തിയത് കുമാരസ്വാമി അൻഡ് കമ്പനിയാണ്.

## കഥാസാരം
ഹൃദ്രോഗിയായ കൃഷ്ണമേനോന്റെ തേയിലത്തോട്ടം ഏറ്റു നടത്തുന്നത് മരുമകൻ പ്രതാപനാണ്. മകൻ രഘുവിനെ  ഗോവിന്ദക്കുറുപ്പിന്റെ മകൾ വാസന്തിയെക്കൊണ്ടു വിവാഹം കഴിപ്പിക്കണമെന്നാണ് കൃഷ്ണമേനോന്റെ ആഗ്രഹം. പ്രതാപനു ഓഹരി അധികം നീക്കിവച്ചിട്ടില്ല എന്നറിഞ്ഞ് അയാൾ കൃഷ്ണമേനോനെ ശ്വാസം മുട്ടിച്ച് കൊന്നുകളഞ്ഞു, പണമെല്ലാം അപഹരിച്ചും കൊണ്ട്. രഘുവിനെ വകവരുത്താൻ പ്രതാപൻ ചെയ്ത ചില പണികൾ വാസന്തി തട്ടിമാറ്റി. രഘു മാനസിക വിഭ്രാന്തി അഭിനയിച്ചു രക്ഷപെട്ടു. രഘുവിന്റെ സ്നേഹിതൻ മധു സഹായത്തിനെത്തി, മുസ്ലീം വേഷത്തിൽ തോട്ടത്തിലെ കണക്കപ്പിള്ളയായി ജോലി നേടി.പ്രതാപന്റെ ഹിംസയ്ക്കിരയാകുന്നവരെ പതിവായി ഒരു മുഖം മൂടി വച്ച മായാവി ചാടി വന്ന് രക്ഷപെടുത്തിപ്പോന്നു. തോട്ടം തൊഴിലാളി പാച്ചുപിള്ളയുടെ ഇരട്ടമക്കളായ ജയന്തിയും മാലിനിയും ഉള്ളതിൽ മാലിനിയെ പ്രതാപൻ അധീനതയിലാക്കിയിരിക്കയാണ്. ജയന്തിയേയും നോട്ടമിട്ടിട്ടുണ്ട്. പക്ഷെ ജയന്തിയ്ക്ക് മധുവിനോടാണു സ്നേഹം. മധുവിനെ തിരിച്ചറിഞ്ഞ പ്രതാപൻ അയാളെ രഹസ്യസങ്കേതത്തിൽ അടച്ചു പൂട്ടി. ജയന്തിയേയും .വിദൂഷകരായ ഭാസിയും പക്കീറും കൂടെയുണ്ട്. ഗോവിന്ദക്കുറുപ്പിനേയും വാസന്തിയേയും പ്രതാപൻ പിടിച്ച് തടവിലാക്കി. വാസന്തിയിലും പ്രതാപനു കണ്ണുണ്ടന്നറിഞ്ഞ മാലിനി ജയന്തിയെ മോചിപ്പിച്ചു. പ്രതാപനെ വെടിവയ്ക്കാനുള്ള അവളുടെ ഉദ്യമത്തിൽ അവൾക്കു തന്നെ വെടിയേറ്റു മരിക്കേണ്ടി വന്നു. വാസന്തിയെ ഉപദ്രവിക്കുന്ന പ്രതാപന്റെ അടുക്കൽ മായാവി ചാടിവീണു. ഉഗ്രൻ പോരാട്ടത്തിനവസാനം പോലീസ് സ്ഥലത്തെത്തി പ്രതാപനെ അറസ്റ്റു ചെയ്തു.

## അഭിനേതാക്കൾ
*പ്രേം നസീർ - രഘു 
*മധു - മധു
*കൊട്ടാരക്കര ശ്രീധരൻ നായർ - പ്രതാപൻ
*ശാന്തി - ജയന്തി, മാലിനി
*ഷീല - വാസന്തി
* രാജലക്ഷ്മി
*തിക്കുറിശ്ശി സുകുമാരൻ നായർ - ഗോവിന്ദകുറുപ്പ്
*ആറന്മുള പൊന്നമ്മ - ലക്ഷ്മിയമ്മ
*എസ്.പി. പിള്ള - കേശു
*അടൂർ ഭാസി - ഭാസി
*ഭരതൻ - പക്കീർ
*ആനന്ദവല്ലി
*ബാബു
*മുട്ടത്തറ സോമൻ
*ശ്രീകണ്ഠൻ നായർ
*കുണ്ടറ ഭാസി
*സോമൻ

## പിന്നണിഗായകർ
*പി. ലീല
*എസ്. ജാനകി
*എൽ.ആർ. ഈശ്വരി
*കമുകറ പുരുഷോത്തമൻ
*കെ.പി. ഉദയഭാനു

## അണിയറപ്രവർത്തകർ
*കഥ -  നീലാ കഥാവിഭാഗം
*തിരക്കഥ,  സംഭാഷണം -  ശ്രീ
*സംവിധാനം - ജി കെ രാമു
*നിർമ്മാണം - പി സുബ്രഹ്മണ്യം
*ഛായാഗ്രഹണം -  ജി കെ രാമു
*ചിത്രസംയോജനം - എൻ ഗോപാലകൃഷ്ണൻ
*അസിസ്റ്റന്റ് സംവിധായകർ -  കെ സുകുമാരൻ
*കലാസംവിധാനം -  എം കൊച്ചാപ്പു
*നിശ്ചലഛായാഗ്രഹണം - കെ വേലപ്പൻ
*ഗാനരചന -  പി ഭാസ്ക്കരൻ
*സംഗീതം - എം എസ് ബാബുരാജ്

## അവലംബം

## പുറത്തേക്കുള്ള കണ്ണികൾ

*മുഴുനീള ചലച്ചിത്രം മായാവി (1967)

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- ബാബുരാജ് ഗാനങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജി. കെ രാമു ഛായാഗ്രഹണം ചെയ്ത് സംവിധാനം ചെയ്ത ചലച്ചിത്രങ്ങൾ
ഉണ്ണിയാർച്ച (ചലച്ചിത്രം)

എക്സൽ പ്രൊഡക്ഷൻസിന്റെ ബാനറിൽ കുഞ്ചാക്കോ സംവിധാനം ചെയ്ത മലയാളചലച്ചിത്രമാണ് **ഉണ്ണിയാർച്ച**. വടക്കൻപാട്ടിലെ വീരനായികയായ ഉണ്ണിയാർച്ചയുടെ കഥയ്ക്ക് ശാരംഗപാണി ചലച്ചിത്രഭാഷ്യം നല്കി. 1961 ആഗസ്റ്റ് 24നു എക്സൽ പ്രൊഡക്ഷൻസ് ഈ ചിത്രം പ്രദർശനശാലകളിലെത്തിച്ചു.

## അഭിനേതാക്കൾ

## അണിയറ പ്രവർത്തകർ

## ഗാനങ്ങൾ
ശാരംഗപാണിയും പി. ഭാസ്കരനും രചിച്ച് കെ. രാഘവൻ ഈണം പകർന്ന 23 ഗാനങ്ങളാണ് ഈ ചിത്രത്തിൽ ഉൾപ്പെടുത്തിയിരുന്നത്.
## വിവാദങ്ങൾ - വിശദീകരണങ്ങൾ
*1983ൽ ഇറങ്ങിയ ഉണ്ണിയാർച്ചയുടെ വീഡിയോ സീഡിയിൽ യേശുദാസും ജയചന്ദ്രനും ചേർന്ന് പാടിയ "പാടാം പാടാം ആരോമൽ ചേകവർ പണ്ടങ്കം വെട്ടിയ കഥകൾ" എന്ന ഗാനമുണ്ട്. (രചന: വയലാർ, സംഗീതം:ദേവരാജൻ.) എന്നാൽ ചിത്രത്തിന്റെ ടൈറ്റിലിൽ ഇവരുടെ ആരുടേയും പേരില്ല. ഇതേ ഗാനം, 10 വർഷങ്ങൾക്ക് ശേഷം 1972ൽ പുറത്തിറങ്ങിയ ആരോമലുണ്ണി എന്ന ചിത്രത്തിലുമുണ്ട്.
*യേശുദാസ് 1962ലും പി. ജയചന്ദ്രൻ 1966ലുമാണ് ചലച്ചിത്രരംഗത്തെത്തിയത്. എന്നാൽ ഉണ്ണിയാർച്ച **1961ൽ** തിയറ്ററുകളിലെത്തിയ ചിത്രമാണ്.
*ഉണ്ണിയാർച്ച എന്ന ചിത്രത്തിന് വേണ്ടി ഒരുക്കിയ "ഉടവാളേ പടവാളേ", പോരിങ്കൽ ജയമല്ലോ എന്നീ ഗാനങ്ങൾ 1983ൽ ഇറങ്ങിയ ഉണ്ണിയാർച്ച വീഡിയോ സീഡിയിൽ കാണുന്നില്ല.

::ഉണ്ണിയാർച്ചയുടെ ഛായാഗ്രാഹകനായ ടി.എൻ. കൃഷ്ണൻകുട്ടി നായർ ഇതേക്കുറിച്ച് വിശദീകരിച്ചിട്ടുണ്ട്. 
അക്കാലങ്ങളിൽ ചലച്ചിത്രങ്ങളുടെ നെഗറ്റീവ് തയ്യാറാക്കുമ്പോൾ ചിത്രങ്ങൾക്കും ശബ്ദത്തിനും വ്യത്യസ്ത നെഗറ്റീവ് ആണ് ഉണ്ടാവുക. അക്കാലത്ത് ഇന്നത്തെ പോലെ ഫിലിം സൂക്ഷിക്കാനുള്ള സൌകര്യങ്ങൾ ഇല്ലാതിരുന്നതിനാൽ ഓഡിയോ നെഗറ്റീവിൽ നിന്നും വീഡിയോ നെഗറ്റീവിൽ നിന്നും ചില ഭാഗങ്ങൾ നഷ്ടപ്പെട്ടു പോയിട്ടുണ്ടാകാം. വീഡിയോ സീഡിയിലുള്ളതു ചിലമാറ്റങ്ങൾ വരുത്തി 1983ൽ സെൻസർ ചെയ്ത പതിപ്പാണ്. കെ. രാഘവന്റെ സംഗീതത്തിൽ പി.ബി. ശ്രീനിവാസൻ പാടിയ ഗാനത്തിന്റെ ഓഡിയോ നെഗറ്റീവ് നഷ്ടപ്പെട്ടു പോയിട്ടുണ്ടാകാം. ചിത്രത്തിന്റെ തുടർച്ച നിലനിർത്താൻ 1972ലിറങ്ങിയആരോമലുണ്ണിയിലെ ഗാനം സീഡിയിൽ ഉൾപ്പെടുത്തിയതാകാം. ചിത്രത്തിന്റെ (ഉണ്ണിയാർച്ച) അവസാനഭാഗത്ത് ആരോമലുണ്ണിയും കണ്ണപ്പനുണ്ണിയും ചന്തുവുമായി അങ്കം വെട്ടുന്ന വീഡിയോയും നഷ്ടപ്പെട്ടിട്ടുണ്ട്. എന്നാൽ ചന്തുവിന്റെ തല വെട്ടുന്ന ഭാഗമുള്ള വീഡിയോ ലഭ്യമായതിനാൽ അവിടെ ആരോമലുണ്ണിയിലെ പാട്ടിന്റെ അവസാന വരികൾ ചേർത്തു സീഡിയിൽ ഉൾപ്പെടുത്തിയിരിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:1961-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- രാഘവൻ ഗാനങ്ങൾ
വർഗ്ഗം:കുഞ്ചാക്കൊ നിർമ്മിച്ച ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
ദിലീപ് വെംഗ്സർകർ

മുൻ ഇന്ത്യൻ ക്രിക്കറ്റ് കളിക്കാരനായ **ദിലീപ്** ബൽവന്ത് **വെംഗ്സർകർ** (6 ഏപ്രിൽ  1956)മഹാരാഷ്ട്രയിലെ രാജാപൂരിൽ ജനിച്ചു. 'കേണൽ' എന്നാണ് വെംഗ്സർകരിനെ കളിക്കാരും ആരാധകരും  വിളിച്ചിരുന്നത് .1970-കളിലെയും 1980 കളുടെ തുടക്കത്തിലും ഉള്ള ഇന്ത്യൻ ക്രിക്കറ്റ് സംഘത്തിലെ പ്രധാന കളിക്കാരിലൊരാളുമായിരുന്നു. 1989 വരെ ദിലീപ് ക്രിക്കറ്റിൽ സജീവമായിരുന്നു. രഞ്ജിട്രോഫിയിൽ അദ്ദേഹം മഹാരാഷ്ട്രയെയാണ് പ്രതിനിധീകരിച്ചിരുന്നത്. ഇന്ത്യൻ ക്രിക്കറ്റിലെ ചില ഭരണച്ചുമതലകളും ദിലീപ് വഹിച്ചിട്ടുണ്ട് 

## ക്രിക്കറ്റ് ജീവിതം
ന്യൂസിലൻഡിനെതിരേ ഓക്ക്ലൻഡിൽ നടന്ന ടെസ്റ്റിലാണ് വെംഗ്സർകർ അന്താരാഷ്ട്ര ക്രിക്കറ്റിൽ അരങ്ങേറ്റം  കുറിയ്ക്കുന്നത്.ലോക കപ്പ് നേടിയ 1983 ലെ ഇന്ത്യൻ സംഘത്തിലും  വെംഗ്സർകർ അംഗമായിരുന്നു. ഇന്ത്യൻ ടീമിന്റെ ക്യാപ്റ്റനായി 1987 ൽ തെരഞ്ഞെടുക്കപ്പെട്ടിരുന്നു. 
## ബഹുമതികൾ
*അർജുന അവാർഡ് (1981)
*പദ്മശ്രീ (1987)
*വിസ്ഡൻ ക്രിക്കറ്റേഴ്സ് ഓഫ് ദ ഇയർ (1987)
## അവലംബം

## പുറംകണ്ണികൾ
* Wonderful Vengsarkar

വർഗ്ഗം:ഇന്ത്യൻ ക്രിക്കറ്റ് ടീം നായകന്മാർ
വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ
വർഗ്ഗം:ഇന്ത്യൻ ക്രിക്കറ്റ് ഭരണകർത്താക്കൾ
വർഗ്ഗം:1956-ൽ ജനിച്ചവർ
വർഗ്ഗം:വാർഷിക വിസ്ഡെൻ ക്രിക്കറ്റ് പുരസ്കാരം നേടിയവർ
വർഗ്ഗം:അർജ്ജുന പുരസ്കാരം ലഭിച്ചവർ
ടൈറ്റൻ (ഉപഗ്രഹം)

ശനിയുടെ ഏറ്റവും വലിയ ഉപഗ്രഹമാണ് **ടൈറ്റൻ**. ഏറ്റവും കട്ടി കൂടിയ അന്തരീക്ഷമുള്ള ഉപഗ്രഹവും ഇതു തന്നെയാണ്. ഒരു ഗ്രഹസമാനമായ ഉപഗ്രഹമായാണ് ഇതിനെ കണക്കാക്കാറുള്ളത്. ചന്ദ്രന്റേതിനേക്കാൾ 50ശതമാനത്തിലേറെ വ്യാസവും 80ശതമാനത്തിലേറെ പിണ്ഡവും ടൈറ്റാനുണ്ട്. വ്യാഴത്തിന്റെ ഉപഗ്രഹമായ ഗാനിമീഡ് കഴിഞ്ഞാൽ സൗരയൂഥത്തിലെ ഉപഗ്രഹങ്ങളിൽ വലിപ്പത്തിൽ രണ്ടാമത് ടൈറ്റനാണ്. ഏറ്റവും ചെറിയ ഗ്രഹമായ ബുധനേക്കാൾ അല്പം വലിപ്പവും ടൈറ്റനുണ്ട്. പക്ഷേ ഗാനിമീഡിന്റേയും, ടൈറ്റനിന്റേയും പിണ്ഡം ബുധനെക്കാൾ കുറവാണ്. 1655ൽ ക്രിസ്റ്റ്യൻ ഹ്യൂജിൻസ് ആണ് ടൈറ്റനെ കണ്ടെത്തുന്നത്. ശനിയുടെ ആദ്യം കണ്ടെത്തുന്ന ഉപഗ്രഹവും ഇതു തന്നെ.

## കണ്ടെത്തൽ
1655 മാർച്ച് 25 ഡച്ച് ജ്യോതിശാസ്ത്രജ്ഞനായ ക്രിസ്റ്റ്യൻ ഹ്യൂജിൻസ് ആണ് ടൈറ്റനെ കണ്ടെത്തുന്നത്. ഗലീലിയോ വ്യാഴത്തിന്റെ നാല് ഉപഗ്രഹങ്ങളെ കണ്ടെത്തിയതിൽ നിന്ന് ആവേശം കൊണ്ടാണ് ഹ്യൂജിൻസ് ദൂരദർശിനി കൂടുതൽ പരിഷ്കരിക്കാനും കൂടുതൽ നിരീക്ഷണങ്ങൾ നടത്താനും തുടങ്ങിയത്. ക്രിസ്റ്റ്യൻ ഹ്യൂജിൻസ് അദ്ദേഹത്തിന്റെ സഹോദരനായ കോൺസ്റ്റന്റിൻ ഹ്യൂജിൻസ് ജൂനിയറുമായി ചേർന്ന് പുതിയൊരു ദൂരദർശിനി നിർമ്മിച്ചു. അതിലൂടെ അദ്ദേഹം ആദ്യമായി നിരീക്ഷിച്ച ബഹിരാകാശ വസ്തുവാൺ` ശനിയുടെ ഉപഗ്രഹമായ ടൈറ്റൻ.

അദ്ദേഹം ഈ ഉപഗ്രഹത്തിനെ സാറ്റേർണി ലൂണാ എന്നാണ് വിളിച്ചത്. 1655 ൽ De Saturni Luna Observatio Nova (ശനിയുടെ ഉപഗ്രഹത്തെ കുറിച്ച് ഒരു പുതിയ നിരീക്ഷണം) എന്ന പേരിൽ ഒരു പ്രബന്ധം പ്രസിദ്ധീകരിച്ചു. 
## സമുദ്രങ്ങൾ

ടൈറ്റനിൽ മിഥേൻ സമുദ്രങ്ങൾ ഉണ്ടെന്നു കരുതപ്പെടുന്നു. ചെറിയ കാറ്റും ഇടയ്ക്കു വീശാറുണ്ട്. എന്നാൽ മീഥേൻ തടാകങ്ങളിൽ അലകൾ കാണപ്പെടാത്തത് ഒരു പ്രഹേളികയായി അവശേഷിക്കുന്നുണ്ട്. കാസ്സിനി പേടകം 2017 ൽ ഈ പ്രശ്നത്തിന് ഉത്തരം കണ്ടെത്തുമെന്നു പ്രതീക്ഷിക്കുന്നു. 

## അവലംബം

വർഗ്ഗം:ഉപഗ്രഹങ്ങൾ
വർഗ്ഗം:സൗരയൂഥം
വർഗ്ഗം:ശനിയുടെ ഉപഗ്രഹങ്ങൾ
റിപ്പർ ജയാനന്ദൻ

ഇരട്ടക്കൊലപാതകക്കേസ് ഉൾപ്പെടെ ഏഴു കൊലക്കേസ്സിലും 14 കവർച്ചാക്കേസുകളിലും പ്രതിയായ മലയാളിയാണ് റിപ്പർ ജയാനന്ദൻ എന്നറിയപ്പെടുന്ന **കെ.പി. ജയാനന്ദൻ**. തൃശൂർ മാള സ്വദേശിയാണിയാൾ. പ്രധാനമായും സ്ത്രീകളെ തലയ്ക്കടിച്ചശേഷം മോഷണം നടത്തുക എന്നതായിരുന്നു ഇയാളുടെ പ്രവർത്തനരീതി. 

ജൂൺ 9 2013 ന് സഹതടവുകാരനൊപ്പം ഇയാൾ ജയിൽ ചാടി. മുൻപും നിരവധി തവണ ജയിൽ ചാടിയിട്ടുണ്ട്. കണ്ണൂർ സെൻട്രൽ ജയിലിൽ നിന്ന് മുൻപും ജയിൽ ചാടിയിരുന്നു. ഏഴു കൊലപാതകങ്ങൾ നടത്തിയതായി ഇയാൾ പോലീസിനോട് സമ്മതിച്ചിട്ടുണ്ട്. ഏഴു കൊലപാതകക്കേസുകളിലും 14 മോഷണക്കേസുകളിലും ഇയാൾ പ്രതിയാണ്.

## കേസുകൾ
* 2003 സെപ്റ്റംബറിൽ മാള പോലീസ് സ്റ്റേഷൻ പരിധിയിലുള്ള ജോസിന്റെ വീട്ടിൽ മോഷണം നടത്തുകയും അയാളെ തലയ്ക്കടിക്കുകയും ചെയ്തിരുന്നു.
*2004 മാർച്ചിൽ മാള പോലീസ് സ്റ്റേഷൻ പരിധിയിൽ തന്നെയുള്ള 51 കാരിയായ നബീസ, 23 കാരിയായ ഫൗസിയ, 28 കാരിയായ നൂർജഹാൻ എന്നിവരെയും രണ്ട് കുട്ടികളെയും ജയാനന്ദൻ കൊലപ്പെടുത്തിയിരുന്നു. 
* 2004 ഒക്റ്റോബറിൽ സഹദേവൻ (64) ഭാര്യ നിർമ്മല (58) എന്നിവരെ മതിലകം പോലീസ് സ്റ്റേഷൻ പരിധിയിലുള്ള പെരിഞ്ഞനത്തുവച്ച് കൊല ചെയ്യുകയും 11 പവൻ സ്വർണ്ണാഭരണം മോഷ്ടിക്കുകയും ചെയ്തിരുന്നു. 
* 2005 മേയ്‌ അഞ്ചിനു രാത്രി 2.30-ന് വീട്ടിൽ ഉറങ്ങിക്കിടന്നിരുന്ന അറുപതു വയസ്സുകാരിയായ ഏലിക്കുട്ടിയെ ചട്ടുകം കൊണ്ട് തലയ്ക്കടിച്ച് കൊന്ന കേസിൽ ജയാനന്ദന് ശിക്ഷ ലഭിച്ചിരുന്നു. പരോളോ ശിക്ഷാ ഇളവോ ലഭിക്കാൻ അർഹതയില്ലെന്നും 20 വർഷം ശിക്ഷ അനുഭവിക്കണമെന്നുമായിരുന്നു എറണാകുളം അഡീഷണൽ സെഷൻസ്‌ ജഡ്‌ജി പി.ജി. അജിത്‌കുമാറിന്റെ വിധി. അൻപതിനായിരം രൂപ പിഴയും വിധിക്കപ്പെട്ടിരുന്നു. 2011-ലായിരുന്നു ഈ കേസിൽ വിധി പ്രഖ്യാപിക്കപ്പെട്ടത്.
* മാള ഇരട്ടക്കൊലപാതകക്കേസിൽ ജയാനന്ദന് വധശിക്ഷ വിധിക്കപ്പെട്ടിരുന്നുവെങ്കിലും ഹൈക്കോടതി അത് ജീവപര്യന്തമായി ചുരുക്കിയിരുന്നു. 
* 2006 ഒക്റ്റോബർ 2-ന് നടന്ന പുത്തൻവേലിക്കര ബേബി കൊലക്കേസിൽ ജയാനന്ദന് വധശിക്ഷ ലഭിക്കുകയുണ്ടായി. കൊലയ്ക്കുശേഷം ജയാനന്ദൻ ബേബിയുടെ ഇടതുകൈപ്പത്തി വെട്ടിമാറ്റുകയും ആഭരണങ്ങൾ മോഷ്ടിക്കുകയും ചെയ്തു എന്നായിരുന്നു കേസ്.
*കൊടുങ്ങല്ലൂർ പോലീസ് സ്റ്റേഷൻ പരിധിയിൽ അരവിന്ദാക്ഷപ്പണിക്കർ, ഭാര്യ ഓമന പണിക്കർ എന്നിവരെ ആക്രമിച്ച് സാരമായ പരിക്കുകളേൽപ്പിക്കുകയും 18 പവൻ സ്വർണാഭരണങ്ങൾ മോഷ്ടിക്കുകയും ചെയ്തിരുന്നു.
* 2005 ഓഗസ്റ്റിൽ വടക്കൻ പറവൂരിലെ ബിവറേജസ് കോർപ്പറേഷൻ കടയുടെ വാച്ച്മാനായ സുഭാഷകനെ കൊലപ്പെടുത്തുകയുണ്ടായി.

## മുൻപുള്ള ജയിൽ ചാട്ടം
2010-ൽ കണ്ണൂർ സെൻട്രൽ ജയിലിൽ നിന്ന് ജയാനന്ദൻ രക്ഷപ്പെട്ടുവെങ്കിലും പിന്നീട് പിടിക്കപ്പെട്ടിരുന്നു.

2007-ൽ വിയ്യൂർ സെൻട്രൽ ജയിലിൽ കഴിയുമ്പോൾ ഇയാൾ സെല്ലിൽ നിന്ന് പുറത്തേയ്ക്ക് തുരങ്കമുണ്ടാക്കാൻ ശ്രമിച്ചത് കണ്ടെത്തിയിരുന്നു.

## അവലംബം

വർഗ്ഗം:കേരളത്തിലെ കൊലയാളികൾ
കൊറോണറി കെയർ യൂണിറ്റ്

**കൊറോണറി കെയർ യൂണിറ്റ് **(Coronary Care Unit-**CCU**) **അല്ലെങ്കിൽ **കാർഡിയാക് ഇൻറൻസീവ് കെയർ യൂണിറ്റ്''' (cardiac intensive care unit-CICU). ആശുപത്രികളിൽ ഹൃദ്രോഗ സംബന്ധമായ അത്യാഹിതങ്ങൾക്കായി സംവിധാനിച്ചിട്ടുള്ള പ്രത്യേക സംരക്ഷണമുറി.
## അവലംബം

വർഗ്ഗം:ആശുപത്രി വിഭാഗങ്ങൾ
അജിത് വഡേകർ

**അജിത് വഡേകർ** (1941 ഏപ്രിൽ 1 - ഓഗസ്റ്റ് 15, 2018) ഒരു മുൻ ഇന്ത്യൻ അന്താരാഷ്ട്ര ക്രിക്കറ്ററും, മുൻ ഇന്ത്യൻ ക്യാപ്റ്റനുമായിരുന്നു. 1966-നും 1974-നും മദ്ധ്യേ 37 ടെസ്റ്റ് മത്സരങ്ങളിലും 2 ഏകദിന മത്സരങ്ങളിലും അദ്ദേഹം ഇന്ത്യയെ പ്രതിനിധീകരിച്ചിട്ടുണ്ട്. അതിൽ 16 ടെസ്റ്റുകളിലും 2 ഏകദിനങ്ങളിലും അദ്ദേഹം ടീമിന്റെ നായകനായിരുന്നു. ഒരു ഇടംകൈയ്യൻ ബാറ്റ്സ്മാനായ അദ്ദേഹം അക്രമണകാരിയായ ഒരു ബാറ്റ്സ്മാനായാണ് വിലയിരുത്തപ്പെടുന്നത്. ആഭ്യന്തര ക്രിക്കറ്റിൽ മുംബൈ ടീമിനെയാണ് അദ്ദേഹം പ്രതിനിധീകരിച്ചിരുന്നത്. 1971-ൽ വെസ്റ്റ് ഇൻഡീസിനെതിരെയും ഇംഗ്ലണ്ടിനെതിരെയും ടെസ്റ്റ് വിജയത്തിലേയ്ക്ക് നയിച്ച ചരിത്രം അദ്ദേഹത്തിനുണ്ട്. ഇന്ത്യയുടെ ആദ്യ ഏകദിന നായകനും അദ്ദേഹമായിരുന്നു. ആദ്യത്തെ ഏകദിന കളിയിൽ വഡേക്കർ 67 റണ്ണെടുത്തെങ്കിലും ഇന്ത്യ പരാജയപ്പെട്ടു. ക്രിക്കറ്റിൽ നിന്ന് വിരമിച്ചശേഷം 1992 മുതൽ 1996 വരെ ഇന്ത്യൻ ക്രിക്കറ്റ് ടീമിന്റെ മാനേജറായും 1998-99 കാലത്ത് സെലക്ഷൻ കമ്മിറ്റി ചെയർമാനായും അദ്ദേഹം പ്രവർത്തിച്ചിട്ടുണ്ട്. ടെസ്റ്റ് കളിക്കാരൻ, ക്യാപ്റ്റൻ, കോച്ച്/മാനേജർ, സെലക്ഷൻ കമ്മിറ്റി ചെയർമാൻ എന്നീ നിലകളിലെല്ലാം പ്രവർത്തിച്ച മൂന്നുപേരിലൊരാൾ അദ്ദേഹമാണ്. ലാലാ അമർനാഥും ചന്ദു ബോർഡെയുമാണ് മറ്റ് രണ്ടുപേർ. 1967-ൽ അർജുന അവാർഡും 1972-ൽ പത്മശ്രീയും നൽകി രാജ്യം വഡേക്കറെ ആദരിച്ചു. 2018-ലെ ഇന്ത്യൻ സ്വാതന്ത്ര്യദിനത്തിൽ തന്റെ 77-ആം വയസ്സിൽ മുംബൈയിലെ ജസ്ലോക് ആശുപത്രിയിൽ വച്ചാണ് അദ്ദേഹം അന്തരിച്ചത്. മൃതദേഹം പൂർണ്ണ ഔദ്യോഗിക ബഹുമതികളോടെ മുംബൈയിലെ ശിവജി പാർക്ക് ശ്മശാനത്തിൽ സംസ്കരിച്ചു.
## ടെസ്റ്റ് ക്രിക്കറ്റിൽ
### വിവിധ ടീമുകൾക്കെതിരെ

### ടെസ്റ്റ് ക്രിക്കറ്റ് ശതകങ്ങൾ

## അവലംബം

## പുറത്തേക്കുള്ള കണ്ണികൾ
*കളിക്കാരനെക്കുറിച്ചുള്ള വിവരങ്ങൾ: അജിത് വഡേകർ ക്രിക്കറ്റ് ആർക്കൈവിൽ നിന്ന്
*കളിക്കാരനെക്കുറിച്ചുള്ള വിവരങ്ങൾ: അജിത് വഡേകർ ക്രിക്കിൻഫോയിൽ നിന്ന്

വർഗ്ഗം:ഇന്ത്യൻ ക്രിക്കറ്റ് ടീം നായകന്മാർ
വർഗ്ഗം:1941-ൽ ജനിച്ചവർ
വർഗ്ഗം:ഏപ്രിൽ 1-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് ഭരണകർത്താക്കൾ
വർഗ്ഗം:2018-ൽ മരിച്ചവർ
വർഗ്ഗം:ഓഗസ്റ്റ് 15-ന് മരിച്ചവർ
പല്ലെക്കെലെ അന്താരാഷ്ട്ര ക്രിക്കറ്റ് സ്റ്റേഡിയം

ശ്രീലങ്കയിലെ കാൻഡിയിൽ സ്ഥിതി ചെയ്യുന്ന ഒരു ക്രിക്കറ്റ് സ്റ്റേഡിയമാണ് **പല്ലെക്കെലെ അന്താരാഷ്ട്ര ക്രിക്കറ്റ് സ്റ്റേഡിയം**. ശ്രീലങ്കയിലെ പുതിയ ക്രിക്കറ്റ് സ്റ്റേഡിയങ്ങളിൽ ഒന്നാണ് ഇത്. 2010 ജൂലൈയിൽ കാൻഡിയിൽനിന്നുള്ള പ്രശസ്ത അന്താരാഷ്ട്ര ക്രിക്കറ്റ് കളിക്കാരനായ മുത്തയ്യ മുരളീധരന്റെ ബഹുമാനാർത്ഥം ഈ സ്റ്റേഡിയത്തെ *മുത്തയ്യ മുരളീധരൻ അന്താരാഷ്ട്ര ക്രിക്കറ്റ് സ്റ്റേഡിയം* എന്ന് പുനർനാമകരണം ചെയ്തു.
## ചരിത്രം
2009 നവംബർ 27നാണ് ഈ സ്റ്റേഡിയത്തിന്റെ പണി പൂർത്തിയാക്കിയത്. 2010 ഡിസംബറിൽ നടന്ന ശ്രീലങ്ക-വെസ്റ്റ് ഇൻഡീസ് മത്സരമാണ് ഈ സ്റ്റേഡിയത്തിലെ ആദ്യ ടെസ്റ്റ് മത്സരം. ശ്രീലങ്കയിലെ എട്ടാമത്തെ അന്താരാഷ്ട്ര ടെസ്റ്റ് ഗ്രൗണ്ട് ആണ് ഈ സ്റ്റേഡിയം. ഇന്ത്യ-ബംഗ്ലാദേശ്-ശ്രീലങ്ക എന്നീ രാജ്യങ്ങൾ സംയുക്തമായി ആതിഥേയത്വം വഹിച്ച 2011 ക്രിക്കറ്റ് ലോകകപ്പിന്റെ ഒരു വേദിയായിരുന്നു ഈ സ്റ്റേഡിയം. 2012ലെ ട്വന്റി20 ലോകകപ്പ് മത്സരങ്ങൾക്കും ഈ സ്റ്റേഡിയം വേദിയായി.
## അവലംബം

## പുറത്തേക്കുള്ള കണ്ണികൾ
* പല്ലെക്കെലെ: സ്റ്റേഡിയത്തെക്കുറിച്ച് -ക്രിക്കിൻഫോയിൽ നിന്ന്

* ശ്രീലങ്കയിലെ ടെസ്റ്റ് ക്രിക്കറ്റ് ഗ്രൗണ്ടുകൾ
വർഗ്ഗം:ശ്രീലങ്കയിലെ ക്രിക്കറ്റ് സ്റ്റേഡിയങ്ങൾ
പീരങ്കിയിൽ നിന്ന് വെടിയുതിർത്തുള്ള വധശിക്ഷ

വധശിക്ഷ നൽകുന്നതിന് മുമ്പ് നിലവിലിരുന്ന ഒരു രീതിയാണ് **പീരങ്കിയ്ക്കു മുന്നിൽ കെട്ടി വെടിയുതിർക്കുക** എന്നത്. ഇന്ത്യയിൽ മുഗൾ ഭരണകാലത്ത് ഈ രീതി നിലവിലിരുന്നു. 1857-ലെ ലഹളക്കാലത്ത് ബ്രിട്ടീഷ് ഭരണാധികാരികൾ ലഹളക്കാർക്കെതിരെ ഈ വധശിക്ഷാരീതി നടപ്പിലാക്കിയിരുന്നു.

## അവലംബം

വർഗ്ഗം:വധശിക്ഷാരീതികൾ
ജി. മധുസൂദനൻ

കേരള സാഹിത്യഅക്കാദമി പുരസ്കാരം നേടിയ മലയാള എഴുത്തുകാരനാണ് **ജി. മധുസൂദനൻ** എന്ന **ജി.എം. പിള്ള**  (ജനനം :). 

## ജീവിതരേഖ
കൊല്ലം ജില്ലയിലെ ചെറുമ്മൂട് ഗ്രാമത്തിൽ ജനിച്ചു. അച്ഛൻ കെ. ഗോപാലപിള്ള. കൊല്ലം എസ്എൻ കോളേജിൽ നിന്ന് ബോട്ടണിയിൽ ബിരുദാനന്തര ബിരുദം നേടി. 1976 ൽ, ഐ.എ.എസ്സിൽ പ്രവേശിച്ചു. ഐക്യരാഷ്ട്രസഭയുടെ ജോലി സ്വീകരിച്ച് 1988-92 കാലത്ത് ഭൂട്ടാനിലായിരുന്നു.  കേന്ദ്രസർക്കാരിന്റെ സാമ്പത്തികകാര്യവകുപ്പിൽ ഡപ്യൂട്ടി സെക്രട്ടറിയായും 2000 ജനുവരി മുതൽ 2004 മെയ് വരെ മഹാരാഷ്ട്ര ബദൽ ഊർജ വികസന ഏജൻസിയുടെ ഡയറക്ടർ ജനറലായും പ്രവർത്തിച്ചു. സുസ്ഥിര ഊർജ ഉറവിടങ്ങളുടെ പ്രോത്സാഹനം ലക്ഷ്യമിട്ട് 2004ൽ പുണെയിൽ വിശ്വ സുസ്ഥിര ഊർജ ഇൻസ്റ്റിറ്റ്യൂട്ട് സ്ഥാപിച്ചു. 2009ൽ സിവിൽ സർവീസിൽനിന്ന് സ്വയം വിരമിച്ചു.  

**കഥയും പരിസ്ഥിതി**യും എന്ന കൃതിക്ക്  നിരൂപണം, പഠനത്തിനുള്ള 2002 ലെ കേരള സാഹിത്യഅക്കാദമി പുരസ്കാരം ലഭിച്ചു.

## കൃതികൾ
*കഥയും പരിസ്ഥിതിയും
*ഭാവുകത്വം ഇരുപത്തിയൊന്നാം നൂറ്റാണ്ടിൽ‌
*ഹരിതനിരൂപണം മലയാളത്തിൽ : പാരിസ്ഥിതിക വിമർശനം

## പുരസ്കാരങ്ങൾ
*കേരള സാഹിത്യഅക്കാദമി പുരസ്കാരം
## അവലംബം


വർഗ്ഗം:നിരൂപകർ
വർഗ്ഗം:നിരൂപണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:പരിസ്ഥിതിപ്രവർത്തകർ
തീവ്ര പരിചരണവിഭാഗം

ആശുപത്രികളിൽ അത്യാഹിത നിലയിൽ എത്തിയവരെ പരിചരിക്കുന്നതിനായി പ്രത്യേകം സജ്ജമാക്കിയ മുറികൾക്കാണ് **തീവ്ര പരിചരണവിഭാഗം**.**ഇൻറൻസീവ് കെയർ യൂണിറ്റ്** (**Intensive Care Unit'-ICU**),അല്ലെങ്കിൽ **ക്രിട്ടിക്കൽ കെയർ യൂണിറ്റ്** (**Critical Care Unit-CCU**) എന്നു പറയപ്പെടുന്നത്. 
** ഇൻറൻസീവ് തെറാപ്പി യൂണിറ്റ്** (**Intensive Therapy Unit**) അല്ലെങ്കിൽ **ഇൻറൻസീവ് ട്രീറ്റ്മെൻറ് യൂണിറ്റ്**(**Intensive Treatment Unit-ITU**) തുടങ്ങിയ പേരുകളിലും ഈ വിഭാഗം അറിയപ്പെടുന്നു. 

## പുറംകണ്ണികൾ

* Society of Critical Care Medicine
* ICUsteps - Intensive-care patient support charity
* Organisation for Critical Care Transportation 
* A Working Lexicon for the Tele-Intensive Care Unit: We Need to Define Tele-Intensive Care Unit to Grow and Understand It

## അവലംബം

വർഗ്ഗം:ആശുപത്രി വിഭാഗങ്ങൾ
സെന്റം അഡാഗിയ മലബാറിക്ക

ആൽഫബെത്തും ഗ്രാൻഡോണിക്കോ മലബാറിക്കം, സംക്ഷേപവേദാർത്ഥം എന്നീ പുസ്തകങ്ങൾ അച്ചടിച്ച അച്ചുപയോഗിച്ച് 1791-ൽ  അച്ചടിച്ച  ഒരു മലയാളം-ലത്തീൻ ഗ്രന്ഥം ആണ്  **സെന്റം അഡാഗിയ മലബാറിക്ക** (Centum Adagia Malabarica). ഈ പുസ്തകത്തിൽ നൂറ് മലയാളം ചൊല്ലുകളും (മലയാളലിപിയിൽ) അതിന്റെ ലത്തീൻ പരിഭാഷയും ആണുള്ളത്.പതിനെട്ടാം നൂറ്റാണ്ടിലെ മലയാളഭാഷയുടെ  പ്രത്യേകതകളും ലിപിവിന്യാസരീതിയും ഈ ഗ്രന്ഥത്തിൽനിന്നും മനസ്സിലാക്കാം.

പൗളിനോ ബാർത്തലോമിയോ എന്നറിയപ്പെട്ടിരുന്ന പൗളിനോസു പാതിരിയാണ് ഈ പുസ്തകത്തിന്റെ സമ്പാദകൻ. മലയാളത്തിലെ ആദ്യത്തെ പഴഞ്ചൊൽ സമാഹാരമാണിത്. പ്രാചീനകേരളസംസ്‌കാരത്തിന്റെയും പാരമ്പര്യത്തിന്റെയും ചില പ്രത്യേകതകൾ കണ്ടെത്താൻ ഇതിലെ പഴഞ്ചൊല്ലുകൾ സഹായിക്കുന്നു. 

## അവലംബം

## പുറം കണ്ണികൾ
*വിക്കിമീഡിയ കോമൺസിൽ സെന്റം അഡാഗിയ മലബാറിക്കയുടെ സ്കാൻ‌ ചെയ്ത പകർപ്പ്
*സെന്റം അഡാഗിയ മലബാറിക്ക

വർഗ്ഗം:പ്രാചീന ഗ്രന്ഥങ്ങൾ
വർഗ്ഗം:മലയാളം അച്ചടിയുടെ ചരിത്രം
കുറുപ്പംപടി

കേരളത്തിലെ എറണാകുളം ജില്ലയിലെ കുന്നത്തുനാട് താലൂക്കിൽ കൂവപ്പടി ബ്ളോക്കിൽ രായമംഗലം ഗ്രാമപഞ്ചായത്തിലെ ഒരു ഗ്രാമമാണ് **കുറുപ്പംപടി**.

## സ്ഥാനം

## അധികാരപരിധികൾ
* പാർലമെന്റ് മണ്ഡലം - ചാലക്കുടി
* നിയമസഭ മണ്ഡലം - പെരുമ്പാവൂർ
* വിദ്യഭ്യാസ ഉപജില്ല -പെരുമ്പാവൂർ
* വിദ്യഭ്യാസ ജില്ല - കോതമംഗലം
* വില്ലേജ് - രായമംഗലം
* പോലിസ് സ്റ്റേഷൻ -കുറുപ്പംപടി

## പ്രധാന സ്ഥാപനങ്ങൾ

* ഡയറ്റ്(District Institute of Educational Training) ലാബ് യു.പി. സ്‌കൂൾ, കുറുപ്പംപടി
* എം.ജി.എം ഹയർ സെക്കൻഡറി സ്കൂൾ, കുറുപ്പംപടി
* സെന്റ് കുര്യാക്കോസ് കോളേജ് ഓഫ് മാനേജ്‌മെന്റ് ആൻഡ് സയൻസ്, കുറുപ്പംപടി
* സെന്റ് മേരീസ് പബ്ലിക് സ്കൂൾ, കുറുപ്പംപടി
* സെന്റ് റീത്താസ് എൽ.പി സ്കൂൾ, മുടിക്കരായി, കുറുപ്പംപടി
* മർത്തമറിയം യാക്കോബായ സുറിയാനി പള്ളി, കുറുപ്പംപടി
* കൂട്ടുമഠം ക്ഷേത്രം, രായമംഗലം, കുറുപ്പംപടി
* പീറ്റർ & പോൾ ചർച്ച്, കുറുപ്പംപടി

## എത്തിച്ചേരാനുള്ള വഴി
റോഡ് വഴി - പെരുമ്പാവൂർ നിന്നു  കോതമംഗലം ഭാഗത്തേക്ക്‌ (A.M റോഡ്) 5 കിലോമീറ്റർ സഞ്ചരിച്ചാൽ കുറുപ്പംപടിയിൽ എത്തും.

റെയിൽ വഴി - അടുത്തുള്ള റെയിൽ‌വേ സ്റ്റേഷൻ ആലുവ (19 KM), അങ്കമാലി (19 KM) എന്നിവയാണ്.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം) (20 KM)

## സമീപ ഗ്രാമങ്ങൾ
* പാറ ജംഗ്ഷൻ
* മുടക്കിരായി
* കീഴില്ലം
* വേങ്ങൂർ
* ചെറുകുന്നം
* ഓടയ്ക്കാലി
* കൊമ്പനാട്
* പാണിയേലി
* പാണംകുഴി
* അകനാട്
* ചുണ്ടക്കുഴി
* കോടനാട്
* വായ്ക്കര
* കുരുപ്പപ്പാറ
* രായമംഗലം
* മേതല
* ഇരിങ്ങോൾ
* തുരുത്തി
* നെടുങപ്ര

## ചിത്രശാല

File:Kuruppampady_Syrian_Jacobite%27s_Church_-_കുറുപ്പംപടി_യാക്കോബായ_സുറിയാനി_പള്ളി.JPG|കുറുപ്പംപടി യാക്കോബായ സുറിയാനി പള്ളി
File:Kuruppampady_Peter_%26_Paul_Church.JPG|പീറ്റർ & പോൾ ചർച്ച്, കുറുപ്പംപടി
File:Kuruppampady_-_Mudakkirri_St_Ritha%27s_L.P._School.JPG|സെന്റ് റീത്താസ് എൽ.പി സ്കൂൾ, മുടക്കിരി
File:Kuruppampady_MGM_H.S._School.JPG|എം.ജി.എം ഹൈസ്കൂൾ, കുറുപ്പംപടി
മുതലാളി (ചലച്ചിത്രം)

1965-ൽ പുറത്തിറങ്ങിയ മലയാളചലച്ചിത്രമാണ് **മുതലാളി**.  *പെണ്ണരശ്* എന്ന തമിഴ് സിനിമയുടെ മലയാളപ്പതിപ്പാണു മുതലാളി.  തമിഴ് സംവിധാനം ചെയ്ത എം.എ. വി. രാജേന്ദ്രൻ തന്നെ മലയാളത്തിന്റെയും സംവിധായകൻ.  ബ്രദേഴ്സ് പിക്ചേഴ്സിനു വേണ്ടി എസ്.എം. രാജു നിർമിച്ച ഈ ചിത്രത്തിന്റെ നിർമ്മാണം സേലം രത്നാസ്റ്റുഡിയോയിലാണ് നടന്നത്.  കേരളത്തിലെ വിതരണാവകാശം ഈസ്റ്റിന്ത്യ ഫിലിം കമ്പനി പ്രൈവറ്റ് ലിമിറ്റഡ്നായിരുന്നു.  1965 ഏപ്രിൽ 30-നു ചിത്രം പ്രദർശനം തുടങ്ങി.

## കഥാസാരം
സരസ്വതിയമ്മയുടെ മകൻ വേണു കണ്ണാടി ഫാകടറിയുടെ ഉടമയാണ്.  അഞ്ചുകൊല്ലം അമേരിക്കയിൽ ഉപരിപഠനത്തിനു പോയി മടങ്ങുമ്പോൾ ബോംബേയിൽ വച്ച് പരിചാരകൻ കേശവൻ തൊഴിലാളികളുടെ യാതനകളെക്കുറിച്ച് ബോധവാനാക്കുന്നു.  വേണു വേലു എന്ന പേരു സ്വീകരിച്ച് സ്വന്തം ഫാക്റ്ററിയിൽ തൊഴിലാളിയായി ജോലി നേടി.  മാനേജർ വിക്രമൻ നായർ ദുർമ്മോഹിയും ദുർവർത്തനുമാണെന്ന് മനസ്സിലാക്കി വേലു (വേണു). തന്റെ പ്രതിശൃത വധു മാലതിയെ അയാൾ പാട്ടിലാക്കിക്കഴിഞ്ഞു. വേലു രാമൻ നായരുടെ കൂടെയാണു താമസം. മകൾ ദേവകിയും ആ ഫാക്റ്റ്റി ജോലിക്കാരിയാണ്- വേലുവിന്റെ പ്രണയിനിയും. തൊഴിലാളികളുടെ യാതനകളുടെ നഗ്നരൂപം അനുഭവിച്ചു മനസ്സിലാക്കുന്നു.  മുതലാളിയായി വേഷം തിരിച്ചെടുത്ത് മാനേജരുടെ വേലത്തരങ്ങൽ മനസ്സിലാക്കുന്നുമുണ്ട്. വേലുവിനെ കാണാതെ ഉഴന്ന ദേവകി വിക്രമൻ അവളെ പിരിച്ചയച്ചു കഴിഞ്ഞിരുന്നു- തിരുവനന്തപുരത്തു വച്ച്  റിക്ഷാ വലിയ്ക്കുന്ന ജോലിക്കാരനായി മാറിയ, പണ്ട് വീട് ഉപേക്ഷിച്ചു പോയ സഹോദരനായ കേശവനെ കാണുന്നു.  ബോംബേയിലെ ജോലി അയാൾ ഉപേക്ഷിച്ചിരുന്നു. അവിടെയെത്തിയ വേണു കേശവനെ തിരിച്ചറിഞ്ഞ് ദേവകിയേയും കണ്ടു മുട്ടുന്നു. സമർത്ഥനായ മാനേജർ ആൾമാറാട്ടം ആരോപിച്ച് വേണുവിനെ പോലീസിൽ ഏൽ‌പ്പിയ്ക്കുന്നു.  സത്യമറിഞ്ഞ പോലീസ് വേണുവിനെ വെറുതേ വിടുന്നു.  ദേവകിയുമായുള്ള വിവാഹം താമസിയാതെ നടക്കുന്നു.

## അഭിനേതാക്കളും കഥാപാത്രങ്ങളും
*പ്രേം നസീർ - വേണു (വേലു)
*ഷീല - ദേവകി
*മുത്തയ്യ- വിക്രമൻ നായർ
*തിക്കുറിശ്ശി സുകുമാരൻ നായർ - രാമൻ നായർ
*ആറന്മുള പൊന്നമ്മ - സരസ്വതിയമ്മ
*എസ്.പി. പിള്ള - പരമു
*അടൂർ ഭാസി - നാരായണപിള്ള
*ജൂനിയർ പത്മിനി - മാലതി
*കോട്ടയം ശാന്ത - മീനാക്ഷി
*പഞ്ചാബി - ശങ്കരൻ
*സ്റ്റണ്ട് കൃഷ്ണൻ - വാച്ചർ
*സി എം പാപ്പുക്കുട്ടി -

## പിന്നണിഗായകർ
*കെ.ജെ. യേശുദാസ്
*ബി. വസന്ത
*എസ്. ജാനകി
*ശൂലമംഗലം രാജലക്ഷിമി

## അണിയറപ്രവർത്തകർ
*കഥ - എ കെ വെങ്കടരാമാനുജം
*തിരക്കഥ - തിക്കുറിശ്ശി സുകുമാരൻ നായർ
*സംഭാഷണം -  തിക്കുറിശ്ശി സുകുമാരൻ നായർ
*സംവിധാനം -  എം എ വി രാജേന്ദ്രൻ
*നിർമ്മാണം - എസ് എം രാജു
*ഛായാഗ്രഹണം -  കെ രാമചന്ദ്രൻ
*ചിത്രസംയോജനം - ഇ. അരുണാചലം
*കലാസംവിധാനം - ഡൊമിനിക് സുന്ദരം
*നിശ്ചലഛായാഗ്രഹണം - വി എ ജോൺ
*ഗാനരചന - പി ഭാസ്കരൻ
*സംഗീതം - പുകഴേന്തി

## അവലംബം

## പുറത്തേക്കുള്ള കണ്ണികൾ
*ഇന്റ്ർനെറ്റ് മൂവി ഡേറ്റാബേസിൽ നിന്ന് മുതലാളി

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പി.  ഭാസ്കരന്റെ ഗാനങ്ങൾ
വർഗ്ഗം:പുകഴേന്തി സംഗീതം നൽകിയ ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
രാജ് ചെട്ടി

ഇന്ത്യൻ വംശജനായ അമേരിയ്ക്കൻ സാമ്പത്തിക വിദഗ്ദ്ധനാണ് **രാജ് ചെട്ടി** .(ജനനം :ഓഗസ്റ്റ് 4, 1979)ഹാർവാർഡ് സർവ്വകലാശാലയിലെ സാമ്പത്തിക ശാസ്ത്രം  പ്രൊഫസ്സറുമാണ്. ഹാർവാർഡിന്റെ ചരിത്രത്തിൽ സാമ്പത്തികശാസ്ത്രവകുപ്പിൽ അദ്ധ്യാപകനായി നിയമനം ലഭിച്ച ഏറ്റവും  പ്രായം  കുറഞ്ഞ വ്യക്തികളിലൊരാളുമാണ് ചെട്ടി. 2003 ൽ ഡോക്ടറേറ്റ് ലഭിച്ചു.  29-ം വയസ്സിലാണ് അദ്ദേഹത്തിനു നിയമനം  ലഭിച്ചത്. 2012-ലെ മക്ആർതർ ഫെലോഷിപ്പും  രാജിനു ലഭിയ്കുകയുണ്ടായി. 
## നേട്ടങ്ങൾ
2008 ൽ ' ദ ഇക്കണോമിസ്റ്റ്' മാസിക രാജ് ചെട്ടിയെ ലോകത്തെ,. പ്രായം കുറഞ്ഞ ഏറ്റവും മികച്ച 8 സാമ്പത്തികശാസ്ത്രഞ്ജരിൽ ഒരാളായി തിരഞ്ഞെടുത്തിരുന്നു.  
*ബേബി നോബൽ* എന്നറിയപ്പെടുന്ന **ജോൺ ബേറ്റ്സ് ക്ളാർക്ക് മെഡൽ**  (John Bates Clark Medal)2013 ൽ നൽകപ്പെട്ടിട്ടുണ്ട്.

## അവലംബം

## പുറംകണ്ണികൾ
## External links
*Professor Raj Chetty at Harvard 
* Kindergarten is crucial http://www.thehindu.com/todays-paper/tp-features/tp-educationplus/kindergarten-is-crucial/article4687380.ece
*Winner of The American Magazine 2008 Young Economist Award 
*Winner of the IZA 2010 Young Labor Economist Award
*Harvard Economics welcomes Raj Chetty to the Position of Professor of Economics

വർഗ്ഗം:സാമ്പത്തികശാസ്ത്രജ്ഞർ
ബ്യോൺ ബോർഗ്

സ്വീഡൻകാരനായ ടെന്നീസ് കളിക്കാരനാണ് **ബ്യോൺ ബോർഗ്** .(ജനനം : 6 ജൂൺ 1956).1974,1981 എന്നീ വർഷങ്ങളിൽ 11 **ഗ്രാൻഡ് സ്ളാം**  കിരീടങ്ങൾ ബോർഗ് നേടിയിട്ടുണ്ട്. തുടർച്ചയായി 5 വിംബിൾഡൺ കിരീടങ്ങളും  6 ഫ്രഞ്ച് ഓപ്പൺ കിരീടങ്ങളും  ബോർഗ് നേടിയിട്ടുണ്ട്. 1970 കളിലെ ഒന്നാം  നമ്പർ കളിക്കാരനായിരുന്ന ഈ സ്വീഡൻ കാരൻ എക്കാലത്തെയും  മികച്ച ടെന്നീസ് കളിക്കാരിലൊരാളായി കരുതപ്പെടുന്നുണ്ട്.

## അവലംബം

വർഗ്ഗം:ടെന്നീസ് കളിക്കാർ
വർഗ്ഗം:ഫ്രഞ്ച് ഓപ്പൺ ചാമ്പ്യന്മാർ
വർഗ്ഗം:വിംബിൾഡൺ ചാമ്പ്യന്മാർ
വർഗ്ഗം:ലോക 1-ആം നമ്പർ ടെന്നീസ് കളിക്കാർ
വർഗ്ഗം:1956-ൽ ജനിച്ചവർ
ചെമ്പുളി

കേരളത്തിൽ എല്ലാ ജില്ലകളിലും കാണുന്ന ഒരു മരമാണ് **പുണ്യാവ**, **പൂഞ്ഞാവ** എന്നെല്ലാം അറിയപ്പെടുന്ന **ചെമ്പുളി**. .1000 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു.

## ചിത്രശാല

പ്രമാണം:Aglaia elaeagnoidea (A.Juss.) Benth. (29048875762).jpg|പൂവ്
പ്രമാണം:Aglaia elaeagnoidea 33.JPG|കായ


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഒ.എസ്. ടെൻ മാവെറിക്ക്സ്

ഒ.എസ്. ടെൻ ശ്രേണിയിലെ പത്താമത്തെ ഓപ്പറേറ്റിങ് സിസ്റ്റമാണ്  **ഒ.എസ്. ടെൻ v10.9 മാവെറിക്ക്സ്**. 2013 ജൂൺ 10-നു സാൻ ഫ്രാൻസിസ്കോയിൽ നടന്ന ആപ്പിൾ വേൾഡ് വൈഡ് ഡെവലപ്പർ കോൺഫെറൻസിലാണ് ഇത് പുറത്തിറക്കിയത്. 2013 സെപ്റ്റംബറിൽ ഇത് വിപണിയിൽ ലഭ്യമായിത്തുടങ്ങി.

അപ്‌ഡേറ്റ് ചെയ്ത ബാറ്ററി ലൈഫ്, ഫൈൻഡറിൽ മെച്ചപ്പെടുത്തലുകൾ നടത്തി, പവർ ഉപയോക്താക്കൾക്കുള്ള മറ്റ് മെച്ചപ്പെടുത്തലുകൾ, ഐക്ലൗഡ് സംയോജനം എന്നിവ ഉൾപ്പെടുത്തി, കൂടാതെ ആപ്പിളിന്റെ കൂടുതൽ ഐഒഎസ് ആപ്ലിക്കേഷനുകൾ ഒഎസ് 10-ലേക്ക് കൊണ്ടുവന്നു. വടക്കൻ കാലിഫോർണിയയിലെ സർഫിംഗ് ലൊക്കേഷന്റെ പേരാണ് മാവെറിക്സ്, ഒഎസ് 10 റിലീസുകളുടെ പരമ്പരയിലെ ആദ്യത്തേത് ആപ്പിളിന്റെ ഹോം സ്റ്റേറ്റിലെ സ്ഥലങ്ങൾക്ക് പേരിട്ടതിന് മാത്രമല്ല, മുമ്പത്തെ റിലീസുകളിൽ വലിയ പൂച്ചകളുടെ പേരുകൾ ഉപയോഗിച്ചിരുന്നതിനാൽ, മാക് ഒഎസ് 10.1 "പ്യൂമക്ക്" ശേഷം സൗജന്യമായി നവീകരിക്കുന്ന ആദ്യത്തേത് ഒഎസ് കൂടിയാണിത്.ഒഎസ് 10 മൗണ്ടൻ ലയണിൽ നിന്ന് ചില സ്‌ക്യൂമോർഫിക് ഡിസൈനുകളും ഇത് നീക്കം ചെയ്‌തു, 2000-ൽ മാക് ഒഎസ് 10 പബ്ലിക് ബീറ്റയ്ക്ക് ശേഷം ലൂസിഡ ഗ്രാൻഡെ ടൈപ്പ്ഫേസ് സ്റ്റാൻഡേർഡ് സിസ്റ്റം ഫോണ്ടായി അവതരിപ്പിക്കുന്ന അവസാന മാക് ഓപ്പറേറ്റിംഗ് സിസ്റ്റമാണിത്.
## പ്രത്യേകതകൾ
* ഒന്നിലധികം ഡിസ്പ്ളേകൾ ഒരുമിച്ചു ഉപയോഗിക്കുന്നതിനുള്ള കഴിവ്
* ഫയലുകളെ ടാഗ് ചെയ്യുന്നതിനും ടാഗ് ഉപയോഗിച്ച് തിരയുന്നതിനുമുളള കഴിവ്
* സഫാരി വെബ്‌ ബ്രൌസറിൽ വരുത്തിയ മാറ്റങ്ങൾ
* പരിഷ്കരിച്ച മെമ്മറി മാനേജ്‌മന്റ്‌
* പരിഷ്കരിച്ച കലണ്ടർ അപ്ലിക്കേഷൻ
* മാപ്സ്, ഐ-ബുക്സ്

## അവലംബം


## External links
*WWDC Keynote
*ഒ.എസ്. ടെൻ മാവെറിക്ക്സ് പ്രിവ്യു

വർഗ്ഗം:ഓപ്പറേറ്റിങ് സിസ്റ്റങ്ങൾ
വർഗ്ഗം:മാക് ഒ.എസ്
അഗ്രിബിസിനസ്സ്

കാർഷികമേഖലയുമായി ബന്ധപ്പെട്ടതോ അതിനെ ആശ്രയിക്കുന്നതോ ആയ വ്യവസായങ്ങളും കാർഷികമേഖലക്ക് വേണ്ട വിഭവങ്ങൾ എത്തിച്ചുകൊടുക്കുന്ന സംവിധാനവും ചേർന്ന സംരംഭത്തെയാണ് **അഗ്രിബിസിനസ്സ്** എന്നു പറയുന്നത്. ട്രാക്റ്ററുകൾ, മറ്റുകാർഷിക യന്ത്രങ്ങൾ, വിത്തുകൾ, വളം രാസവസ്തുക്കൾ, തുടങ്ങി കാർഷികവുമായി ബന്ധപ്പെട്ട എല്ലാമേഖലകളും ഉത്പന്നത്തിന്റെ വിപണനമടക്കം ഇതിൽ ഉൾപ്പെടുന്നു. ഉത്പാദകർക്ക് അസംസ്കൃതവസ്തുക്കളുടെ ലഭ്യത ഉറപ്പാക്കലും കാർഷികോത്പന്നങ്ങൾക്ക് സ്ഥിരമായ വിപണിയുമാണ് അഗ്രിബിസിനസുകൊണ്ടുള്ള പ്രയോജനം. 2017 മെയ് 26 ന് കേന്ദ്ര സർക്കാർ കശാപ്പിനായി കന്നുകാലികളെ വിൽക്കുന്നത് രാജ്യത്ത് നിരോധിക്കുന്നതായി ഉത്തരവിറക്കി.
## കൂടുതൽ വായനയ്ക്ക്

*
*Gitta, Cosmas and South, David (2012). *[https://books.google.com/books?id=AQNt4YmhZagC&dq=southern+innovator+issue+3&pg=PA55 Southern Innovator Magazine Issue 3: Agribusiness and Food Security]*: United Nations Office for South-South Cooperation. ISSN 2222-9280
*https://web.archive.org/web/20160304034828/http://www.ifama.org/files/IS_Ledesma_Formatted.pdf

വർഗ്ഗം:കാർഷിക സാമ്പത്തികശാസ്ത്രം
ചെങ്കാര

പശ്ചിമഘട്ടതദ്ദേശവാസിയായ ഒരു മരമാണ് **ചെങ്കാര**. . ശ്രീലങ്കയിലും കാണുന്ന ഈ വൃക്ഷം ആവാസവ്യവസ്ഥയുടെ നാശത്താൽ വംശനാശ ഭീഷണി നേരിടുന്നുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:മീലിയേസീ
വർഗ്ഗം:കേരളത്തിലെ സസ്യജാലം
നീർമുള്ളി

മിക്ക ഏഷ്യൻ രാജ്യങ്ങളിലും കാണുന്ന ഒരു മരമാണ് **നീർമുള്ളി**. . 20 മീറ്റർ വരെ ഉയരം വയ്ക്കുന്ന ഈ മരം 450 മീറ്റർ മുതൻ 900 മീറ്റർ വരെ ഉയരമുള്ള നിത്യഹരിതവനങ്ങളിൽ കാണപ്പെടുന്നു. തിന്നാൻ കൊള്ളുന്ന കായകളുള്ള ഈ മരത്തിന്റെ തടി വീടുപണിയുവാൻ കൊള്ളുന്നതാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കൂടുതൽ വിവരങ്ങൾ, ചിത്രങ്ങൾ 
*http://www.iucnredlist.org/details/34765/0

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
ബ്രിട്ടണിലെ കാർഷിക വിപ്ലവം

ബ്രിട്ടണിൽ 1750നും 1850നും ഇടയ്ക്ക് കാർഷികപ്രവർത്തനങ്ങളിലുണ്ടായ വിപ്ലവകരമായ പുരോഗതിയെയാണ് **ബ്രിട്ടണിലെ കാർഷിക വിപ്ലവം** അല്ലെങ്കിൽ **രണ്ടാം കാർഷികവിപ്ലവം** എന്ന പേരിലറിയപ്പെടുന്നത്. പുതിയ ഭൂവിനിയോഗം, ആധുനിക കൃഷി സമ്പ്രദായങ്ങൾ, എന്നിവ പുരോഗമിച്ചതോടെ ഉത്പാദനത്തിൽ വലിയ വളർച്ചയുണ്ടായി. കാർഷിക ഉൽ‌പാദനം ജനസംഖ്യയേക്കാൾ വേഗത്തിൽ വളർന്നു, അതിനുശേഷം ബ്രിട്ടണിലെ ഉൽ‌പാദനക്ഷമത ലോകത്തിലെ ഏറ്റവും ഉയർന്ന നിരക്കിലായി. ഭക്ഷ്യവിതരണത്തിലെ ഈ വർധന ഇംഗ്ലണ്ടിലെയും വെയിൽസിലെയും ജനസംഖ്യ അതിവേഗം വളരാൻ കാരണമായി, 1700 ലെ 5.5 ദശലക്ഷത്തിൽ നിന്ന് ജനസംഖ്യ 1801 ഓടെ 9 ദശലക്ഷത്തിലധികമായി. ആഭ്യന്തര ഉത്പാദനം പത്തൊൻപതാം നൂറ്റാണ്ടിൽ ഭക്ഷ്യ ഇറക്കുമതിയിൽ വർദ്ധനവുണ്ടാക്കിയെങ്കിലും ജനസംഖ്യ മൂന്നിരട്ടിയായി വർദ്ധിച്ചു 35 ദശലക്ഷത്തിലധികം ആയി.

## പ്രധാന സംഭവവികാസങ്ങളും കണ്ടെത്തലുകളും
സാമൂഹികവും സാമ്പത്തികവും കാർഷികവുമായ സാങ്കേതിക മാറ്റങ്ങളുടെ സങ്കീർണ്ണമായ ഇടപെടലിന്റെ ഫലമാണ് ബ്രിട്ടീഷ് കാർഷിക വിപ്ലവം. ഇതിലെ പ്രധാന സംഭവവികാസങ്ങളും കണ്ടെത്തലുകളും താഴെക്കൊടുക്കുന്നു:

* നോർഫോക്ക് ഫോർ-കോഴ്‌സ് ക്രോപ്പ് റൊട്ടേഷൻ: കാലിത്തീറ്റ വിളകൾ, പ്രത്യേകിച്ച് ടേണിപ്സ്, ക്ലോവർ എന്നിവയുടെ കൃഷി, ഭൂമി തരിശുനിലമായി ഉപേക്ഷിക്കുന്നതിന് മാറ്റം വരുത്തി. 
* ഡച്ചുകാർ ചൈനീസ് കലപ്പയെ മെച്ചപ്പെടുത്തി, അങ്ങനെ കുറഞ്ഞ എണ്ണം കാളകളോ കുതിരകളോ ഉപയോഗിച്ച് നിലം ഉഴാൻ പറ്റുന്ന അവസ്ഥ വന്നു.
* എൻ‌ക്ലോഷർ: ഭൂമിയുടെ പ്രത്യേക ഉടമസ്ഥാവകാശം സ്ഥാപിക്കുന്നതിനുള്ള പൊതു അവകാശങ്ങൾ നീക്കംചെയ്യൽ
* താരിഫ്, ടോൾ, കസ്റ്റംസ് തടസ്സങ്ങൾ എന്നിവയില്ലാത്ത ഒരു ദേശീയ വിപണിയുടെ വികസനം
* മെച്ചപ്പെട്ട റോഡുകൾ, കനാലുകൾ, പിന്നീട് റെയിൽ‌വേ എന്നിവ പോലുള്ള ഗതാഗത അടിസ്ഥാന സൌകര്യങ്ങൾ
* ഭൂമി പരിവർത്തനം, ജലസേചനം, ഭൂമി വീണ്ടെടുക്കൽ
* കാർഷിക ഭൂമിയിൽ വർദ്ധനവ്
* സെലക്റ്റീവ് ബ്രീഡിംഗ്

## അവലംബം

വർഗ്ഗം:കൃഷിയുടെ ചരിത്രം
വർഗ്ഗം:പതിനെട്ടാം നൂറ്റാണ്ടിലെ വിപ്ലവങ്ങൾ
വർഗ്ഗം:കാർഷിക വിപ്ലവങ്ങൾ
ഡാറ്റ റിക്കവറി

പ്രവർത്തനം നിലച്ച ഡിജിറ്റൽ ഡാറ്റ സ്റ്റോറേജ് ഉപകരണങ്ങളിൽ (*ഉദാഹരണം: ഹാർഡ്‌ ഡിസ്ക്, മെമ്മറി കാർഡ്‌, പെൻ ഡ്രൈവ് തുടങ്ങിയവ*) നിന്ന് ഡാറ്റ പുറത്തെടുക്കുന്ന രീതിയാണ് **ഡാറ്റ റിക്കവറി** (Data recovery).

## ഉപയോഗിക്കുന്ന സാഹചര്യങ്ങൾ
വിവിധ സാഹചര്യങ്ങളിൽ ഡാറ്റ റിക്കവറി ആവശ്യമായി വരാറുണ്ട്.
* ഓപറേറ്റിംഗ് സിസ്റ്റം തകരാർ മൂലം കമ്പ്യൂട്ടർ പ്രവർത്തന രഹിതമാവുമ്പോൾ 
* ഹാർഡ്‌ ഡിസ്കിന്റെ ഫയൽ സിസ്റ്റം തകരാറിലാവുമ്പോൾ 
* അബദ്ധവശാൽ ഒരു ഫയൽ ഉപയോക്താവ് മായ്ച്ചു കളയുമ്പോൾ 
* സുരക്ഷാ കാരണങ്ങൾ മൂലം എൻക്രിപ്റ്റ്‌ ചെയ്ത ഡാറ്റ തിരിച്ചെടുക്കുവാൻ വേണ്ടി.

ഡാറ്റ റിക്കവറി ചെയ്യുവാനായി വിവിധ സോഫ്റ്റ് വെയറുകൾ ലഭ്യമാണ്.

## ഡാറ്റ നഷ്ടം

ഹാർഡ് ഡിസ്കിനുണ്ടാകുന്ന തകരാറുകളെ രണ്ടായി തിരിക്കാം.
# ലോജിക്കൽ
# ഫിസിക്കൽ

വർഗ്ഗം:കമ്പ്യൂട്ടർ ഡാറ്റ
പട്ടുതൂവാല

1965-ൽ പുറത്തിറങ്ങിയ മലയാളചലച്ചിത്രമാണ് **പട്ടുതൂവാല**.  നീലാപ്രൊഡക്ഷനു വേണ്ടി പി. സുബ്രഹ്മണ്യം മെരിലാഡ് സ്റ്റുഡിയോയിൽ നിർമിച്ച ചിത്രമാണിത്.  കുമാരസ്വാമി ആൻഡ് കമ്പനി വിതരണം ചെയ്ത പട്ടുതൂവാല 1965 നവംബർ 20-നു കേരളത്തിലെ സിനീമാശാലകളിൽ പ്രദർശനം തുടങ്ങി.

## കഥാസാരം
ബി.ഏ.ക്കാരനായ ജോർജ്ജ് നാടക നടനാണ്.  ഒരിക്കൽ ഭിക്ഷക്കാരനായി വേഷമിട്ടപ്പോൾ ചട്ടിയിൽ എല്ലാരും പണമിട്ടു.  പ്രൊഫസർ ഫ്രാൻസിസിന്റെ മകൾ സെലിൻ ഒരു പട്ടുതൂവാലയാണ് ഇട്ടത്.  നാടകാഭിനയം വെറുത്തിരുന്ന ജോർജ്ജിന്റെ അമ്മാവൻ അയാളെയും കുടുംബത്തേയും വഴിയാധാരമാക്കി. നാടകമാനേജർ പോത്തപ്പിയെ മാണി എന്നൊരാൾ കുത്തിക്കൊന്നു.  പട്ടുതൂവാല എടുക്കാൻ ചെന്ന ജോർജ്ജിനെയാണ് അമ്മ-പെങ്ങൾ അടക്കം എല്ലാവരും കൊലപാതകി എന്ന് തെറ്റിദ്ധരിച്ചത്. ചിട്ടിക്കാരൻ ഫിലിപ്പിന്റെ കണക്കപ്പിള്ളയായി ചേർന്ന ജോർജ്ജിന്റെ പിന്നാലെയാണ് ഫിലിപ്പിന്റെ മകൾ റീത്ത.  പോത്തപ്പിയുടെ കള്ളനോട്ടുകൾ കരസ്ഥമാക്കി മാണി നാടകമാനേജർ ആയി വിലസി. വേഷപ്രച്ഛഹ്ന്നാ‍യി നടക്കുന്ന ജോർജ്ജിനെ പിടിയ്ക്കാൻ പോലീസിനും മാണിയ്ക്കും കുടിലനായ ഡോക്റ്റർ ഗ്രെഗറിയ്ക്കും കഴിയുന്നില്ല. മാണി കള്ളനോട്ടുകൾ മാറ്റുന്നത് കടലാസുപൂക്കൾ വിൽ‌പ്പനക്കാരി ‘മാ’ വഴിയാണ്.  ഇവരുടെ പൂക്കൾ വിൽക്കുന്ന ആമിനയാണ് തക്കത്തിൽ കള്ളനോട്ടുകൾ മാറ്റിയെടുക്കുന്നത്.  ആമിനയെ പ്രാപിക്കാനൊരുങ്ങിയ ഡോക്റ്റർ ഗ്രെഗറിയിൽ നിന്നും അവളെ രക്ഷിച്ചത് ഭിക്ഷക്കാരൻ വേഷം കെട്ടിയ ജോജ്ജ് ആണ്.  ആമിനയെ സംശയിക്കുന്ന മാ അവളെ കൊല്ലാൻ മാണിയുടെ ആൾക്കാരെ ചട്ടം കെട്ടി. ആമിനയാവട്ടെ മാണിയുടെ ആൾക്കാർക്ക് മുന്നിൽ ഭിക്ഷക്കാരന്റെ രഹസ്യം വെളിവാക്കാൻ കൂട്ടാക്കുന്നുമില്ല. പോലീസിൽ വിവരം അറിയിച്ച ജോർജ്ജ് തെറ്റിദ്ധരണാവിമുക്തനാകുന്നു.  ആമിന മരണക്കിടക്കയിൽ വച്ച് ജോർജ്ജ്-സെലിൻ മിഥുനങ്ങൾക്ക് ആശീർവാദം നൽകി.

## അഭിനേതാക്കളും കഥാപാത്രങ്ങളും
*മധു - ജോർജ്ജ്
*ഷീല - സെലിൻ
*മുട്ടത്തറ സോമൻ - പോത്താപ്പി
*കൊട്ടാരക്കര ശ്രീധരൻ നായർ - പ്രൊഫസർ ഫ്രാൻസിസ്
*ശാന്തി - ആമിന
*എസ്.പി. പിള്ള - ചിട്ടിക്കാരൻ ഫിലിപ്പ്
*നെല്ലിക്കോട് ഭാസ്കരൻ - മാണി
*അടൂർ ഭാസി - ഡോ.ഗ്രിഗറി
*ഫിലോമിന - മാലി
*പങ്കജവല്ലി - ഫിലിപ്പിന്റെ ഭാര്യ
*രാധിക - റീത്ത
*കാഞ്ചന -
*എൻ എസ് ഇട്ടൻ
*ബാബു
*മോഹന(അഭിനേത്രി)
*ബേബി ലൈല
*സന്തോഷ് കുമാർ
*സോമൻ
	
## പിന്നണിഗായകർ
*കമുകറ പുരുഷോത്തമൻ
*പി. ലീല
*പി. സുശീല
*എൽ.ആർ. ഈശ്വരി
*അഞ്ജലി

## അണിയറപ്രവർത്തകർ
*കഥ - മുട്ടത്തു വർക്കി
*സംഭാഷണം - മുട്ടത്തു വർക്കി
*സംവിധാനം - പി സുബ്രഹ്മണ്യം
*നിർമ്മാണം - പി സുബ്രഹ്മണ്യം
*ഛായാഗ്രഹണം -  ഇ എൻ സി നായർ
*ചിത്രസംയോജനം -  എൻ ഗോപാലകൃഷ്ണൻ
*അസോസിയേറ്റ് സംവിധായകർ -  കെ സുകുമാരൻ
*കലാസംവിധാനം -  എം വി കൊച്ചാപ്പു
*നിശ്ചലഛായാഗ്രഹണം - സി വേലപ്പൻ
*ഗാനരചന -  വയലാർ രാമവർമ്മ
*സംഗീതം -  ജി ദേവരാജൻ

## അവലംബം

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:മുട്ടത്തുവർക്കി തിരക്കഥ എഴുതിയ ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
വർഗ്ഗം:മധു- ഷീല ജോഡി
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വേൾഡ് വൈഡ് യൂണിവേഴ്സിറ്റീസ് നെറ്റ്‌വർക്ക്

**വേൾഡ് വൈഡ് യൂണിവേഴ്സിറ്റീസ് നെറ്റ്വർക്ക്**(ഇംഗ്ലീഷ്:**Worldwide Universities Network** -**WUN**). ആഗോളതലത്തിൽ പ്രവർത്തിക്കുന്ന സർവകലാശാലാ ശൃംഖല. ഇന്ത്യയിൽ നിന്നും കേരള കേരള വെറ്ററിനറി ആൻഡ് അനിമൽ സയൻസ് സർവകലാശാലയുടെ കീഴിലുള്ള തിരുവിഴാംകുന്നിലെ കന്നുകാലി ഗവേഷണകേന്ദ്രത്തെയാണ് തെരഞ്ഞെടുത്തിട്ടുള്ളത്.  ഇന്ത്യയിൽ നിന്നുള്ള ഏക സ്ഥാപനവും ഇതാണ്. 

2050 ഓടെ മാതൃകാ കന്നുകാലി ഫാമിങ് സാക്ഷാൽകരിക്കുന്നതിൻറെ ഭാഗമായാണ് ഈ കേന്ദ്രത്തെ ഇന്ത്യയിൽ നിന്നും തെരഞ്ഞെടുത്തിരിക്കുന്നത്. 
## ലക്ഷ്യങ്ങൾ
ഗവേഷണ പ്രവർത്തനങ്ങൾ സജീവമാക്കുന്നതിനും ഗവേഷണരംഗത്ത് കൂടുതൽ  മെച്ചപ്പെട്ട ഫലങ്ങൾ നേടിയെടുക്കുന്നതിനും വേണ്ടിയാണ് ഈ സംവിധാനം പ്രവർത്തിക്കുന്നത്. വിദ്യാർഥികളെയും അക്കാദമിക രംഗത്തുള്ളവരെയും സാങ്കേതിക വിദഗ്ദരെയും സർക്കാറുകളെയും ഏകോപിച്ചുകൊണ്ടാണ് വേൾഡ് വൈഡ് യൂണിവേഴ്സിറ്റീസ് നെറ്റ് വർക്ക് പ്രവർത്തിക്കുന്നത്. നെറ്റവർക്കിന് കീഴിലെ വിവിധ സർവ്വകലാശാലകൾ പരസ്പരം സഹകരിച്ചു പ്രവർത്തിക്കാനാവുന്നുവെന്നതും ഇതിൽ ശ്രദ്ധേയമാണ്.. 

വർത്തമാനകാലത്തിന്റെ ആഗോളപ്രശ്‌നങ്ങൾ തിരിച്ചറിഞ്ഞ് സഹകരണാടിസ്ഥാനത്തിൽ കൂട്ടായ ഗവേഷണപ്രവർത്തനങ്ങളിലൂടെ പരിഹാരമാർഗങ്ങൾ ഉരുത്തിരിച്ചെടുത്ത് സമൂഹത്തെയും സർക്കാരിനെയും സ്ഥാപനങ്ങളെയും നയരൂപീകരണത്തിനും പ്രശ്‌നപരിഹാരങ്ങൾക്കും സജ്ജരാക്കുക എന്നതാണിതിന്റെ ലക്ഷ്യം. ലോകത്തിലെ മികച്ച സർവകലാശാലകളുടെ അന്താരാഷ്ട്ര കൂട്ടായ്മയാണ് ഡബ്ല്യു യു എൻ മുഖ്യമായി ഉന്നം വെക്കുന്നത്.
## സ്ഥാപനങ്ങൾ
വിവിധ രാജ്യങ്ങളിലായി 19 സജീവ ഗവേഷണ സ്ഥാപനങ്ങളാണ് നെറ്റ് വർക്കിന് കീഴിൽ ഇപ്പോഴുള്ളത്. അന്താരാഷ്ട്ര തലത്തിൽ ഉപരിപഠനത്തിനായി വിവിധ ശൃംഖലാ സംവിധാനങ്ങൾ ഒരുക്കുകയാണ് ഇതിലൂടെ. ആസ്ത്രേലിയ, കാനഡ, ചൈന,നോർവെ,ദക്ഷിണാഫ്രിക്ക, യുനൈറ്റഡ് കിംങ്ഡം, അമേരിക്ക,ഇന്ത്യ തുടങ്ങിയ രാജ്യങ്ങളിലാണ് സ്ഥാപനങ്ങളുള്ളത്. പെൻസിൽവാനിയ സ്‌റ്റേറ്റ് യൂണിവേഴ്‌സിറ്റി, യൂണിവേഴ്‌സിറ്റി ഓഫ് ബ്രിസ്റ്റൾ, യൂണിവേഴ്‌സിറ്റി ഓഫ് ലീഡ്‌സ്, യൂണിവേഴ്‌സിറ്റി ഓഫ് വെസ്‌റ്റേൻ ഓസ്‌ട്രേലിയ, സീജിയാങ് യൂണിവേഴ്‌സിറ്റി  എന്നീ സ്ഥപാനങ്ങൾക്കൊപ്പമാണ് തിരുവിഴാംകുന്ന് കന്നുകാലി ഗവേഷണ കേന്ദ്രത്തെയും അംഗീകരിച്ചിട്ടുള്ളത്. 
## പുറംകണ്ണികൾ
*WUN ൻറെ ഔദ്വോഗിക സൈറ്റ്
*വാർഷിക റിപ്പോർട്ട് 2011-12 6MP 
## അവംലംബം
വർഗ്ഗം:ഗവേഷണസ്ഥാപനങ്ങൾ
വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
കാട്ടുമുണ്ട

മലപ്പുറം ജില്ലയിൽ നിലമ്പൂർ താലൂക്കിൽ വണ്ടൂർ ബ്ലോക്കിൽ മമ്പാട് പഞ്ചായത്തിലെ ഒരു ഗ്രാമമാണ് **കാട്ടുമുണ്ട**.

## ഗതാഗതസൗകര്യം
നിലമ്പൂർ വണ്ടൂർ
* കാട്ടുമുണ്ട-തിരുവാലി റോഡ്‌

## അവലംബം
നിറവ്യവസ്ഥ

നിറരൂപീകരണത്തിന്റെ ഒരു ഗണിത മാതൃകയാണ് നിറവ്യവസ്ഥ. ആർ.ജി.ബി. നിറവ്യവസ്ഥ സി.എം.വൈ.കെ. നിറവ്യവസ്ഥ എന്നിങ്ങനെ പല നിറവ്യവസ്ഥകൾ ഉണ്ട്.

## അവലംബം


വർഗ്ഗം:കംപ്യൂട്ടർ ഗ്രാഫിക്സ്
വർഗ്ഗം:നിറങ്ങൾ
ചർച്ച്-ട്യൂറിങ്ങ് സിദ്ധാന്തം

**കമ്പ്യൂട്ടേഷണൽ യുക്തി**, **ഗണിതശാസ്ത്ര യുക്തി** തുടങ്ങിയ ആധുനിക ഗണിതശാസ്ത്രശാഖകളുടെ ആധാരമെന്ന് പറയാവുന്ന സിദ്ധാന്തങ്ങളിലൊന്നാണ് ചർച്ച്-ട്യൂറിങ്ങ് സിദ്ധാന്തം.  ഇതു് പ്രകാരം  ഒരു ട്യൂറിങ്ങ് യന്ത്രത്തിന് ചെയ്യാനാവുന്ന ക്രിയകളെല്ലാം **ഇഫക്ടീവ് മെത്തെഡ്** ഉപയോഗിച്ച് നിർവചിക്കാവുന്ന പ്രവർത്തനങ്ങളാണ്, അതല്ലെങ്കിൽ ഇഫക്ടീവ് മെത്തെഡ് ഉപയോഗിച്ച് നിർവചിക്കാവുന്ന പ്രവർത്തനങ്ങളെല്ലാം ഒരു ട്യൂറിങ്ങ് മെഷീന് ചെയ്യാനാകും.

## കമ്പ്യൂട്ടബിലിറ്റി
ഒരു കണക്കുകൂട്ടൽ പ്രക്രിയയെ നിയതമായി നിർവചിക്കപ്പെട്ട ഒരു കൂട്ടം നിർദ്ദേശങ്ങളിൽക്കൂടി (ഇഫക്ടീവ് മെത്തെഡ്) കടന്നുപോയി നിർദ്ധാരണം ചെയ്യാനാകുമെങ്കിൽ അതിനെ കമ്പ്യൂട്ടബിൾ (computable) എന്ന് വിശേഷിപ്പിക്കാം. അത്തരം പ്രക്രിയകളെക്കുറിച്ചുള്ള സ്വതന്ത്രമായ പഠനം  അലൻ ട്യൂറിങ്ങ്, അലോൻസോ ചർച്ച് തുടങ്ങിയ ശാസ്ത്രജ്ഞർ നടത്തുകയുണ്ടായി. പഠനങ്ങളുടെ ഫലമായി എഫക്ടീവ് മെത്തെഡുകൾ സാധ്യമാക്കാൻ  ഒരു യൂണിവേഴ്സൽ ട്യൂറിങ്ങ് യന്ത്രം ഉപയോഗിക്കാമെന്ന് അലൻ ട്യൂറിങ്ങും ലാംഡ കാൽക്കുലസ് ഉപയോഗിക്കാമെന്ന് ചർച്ചും നിഗമനങ്ങളിലെത്തി. ലാംഡ കാൽക്കുലസ് നിർദ്ധാരണത്തിനുള്ള  ട്യൂറിങ്ങ് മെഷീൻ സാദ്ധ്യമാണെന്ന ട്യൂറിങ്ങിന്റെ നിഗമനത്തിൽ നിന്നാണ് ചർച്ച്-ട്യൂറിങ്ങ് സിദ്ധാന്തം ഉടലെടുക്കുന്നത്.

## ചരിത്രം
ചർച്ചിന്റെ 1935-936 കാലഘട്ടത്തിൽ പ്രസിദ്ധപ്പെടുത്തിയ പ്രബന്ധത്തിലാണ്  ഏതൊരു യാന്ത്രിക കണക്കുകൂട്ടൽ ക്രിയയും ലാംഡ കാൽക്കുലെസ് ഉപയോഗിച്ച് നിർദ്ധാരണം ചെയ്യാൻ കഴിയും എന്ന് പറയുന്നത്.

## അവലംബം

വർഗ്ഗം:സാങ്കേതികം
വർഗ്ഗം:കമ്പ്യൂട്ടർ ശാസ്ത്രം
സ്പാനിഷ്-അമേരിക്കൻ യുദ്ധം

1898ൽ ഫിലിപ്പെൻസ്, ക്യൂബ എന്നീ കോളനികളിലെ ഭരണത്തിന്റെ പേരിൽ സ്പെയിനുമായി അമേരിക്ക യുദ്ധത്തിലേർപ്പെട്ടതിനേയാണ് **സ്പാനിഷ്-അമേരിക്കൻ_യുദ്ധം** എന്ന് വിശേഷിപ്പിക്കുന്നത്. യുദ്ധത്തിൽ പരാജയപ്പെട്ട സ്പെയിനിൽ നിന്നും ഫിലിപ്പെൻസും ഗുവാവും അമേരിക്ക സ്വന്തമാക്കി. അമേരിക്ക എന്ന ലോകശക്തിയുടെ ഉദയത്തിന്റെ തുടക്കമായിരുന്നു ഈ യുദ്ധം.

## അവലംബം

വർഗ്ഗം:യുദ്ധങ്ങൾ
വർഗ്ഗം:അമേരിക്കൻ ഐക്യനാടുകൾ
വർഗ്ഗം:സ്പെയിൻ
പോർട്ടർ കുഞ്ഞാലി

1965-ൽ പുറത്തിറങ്ങിയ മലയാളചലച്ചിത്രമാണ് **പോർട്ടർ കുഞ്ഞാലി**.  എൻ.എൻ. പിള്ളയുടെ അതേപേരിലുള്ള നാടകത്തെ ആസ്പദമാക്കി മൈത്രിപിക്ചേഴ്സ്സിനു വേണ്ടി പി.എ. തോമസ് നിർമിച്ചതാണ് ഈ ചിത്രം.  1965 ഏപ്രിൽ 7-നു കേരളത്തിൽ പ്രദർശിപ്പിച്ചു തുടങ്ങിയ ചിത്രത്തിന്റെ വിതരണം ജിയോപിക്ചേഴ്സിനാണ്.

## കഥാസാരം
അവശനായ കൊച്ചുരാമനു തന്റെ കൈവണ്ടിയും കുടുംബവുമേൽ‌പ്പിച്ച് പട്ടാളത്തിൽ പോയ കുഞ്ഞാലിയുടെ സർവ്വതും അപഹരിച്ച് കൊച്ചുരാമൻ മുതലാളിയായി.  വിടനായ ഇയാളുടെ നടപടിദൂഷ്യങ്ങൾക്ക് സഹായിയായി കേശവപിള്ളയുമുണ്ട്.  ഭാര്യ ഡോക്റ്റർ ഭാനുമതിയ്ക്ക് നന്നേ വേദനയുണ്ട് ഇതിൽ.  കൊച്ചുരാമനാൽ വഞ്ചിതയായ മാധവിയെ അയാൾ കൊല്ലിക്കാൻ വരെ ശ്രമിച്ചെങ്കിലും മാധവിയുടെ കുഞ്ഞായ ഗോപിയെ  കൊച്ചുരാമൻ വളർത്താൻ സമ്മതിച്ചു. കുഞ്ഞാലിയുടെ ഭാര്യ കുഞ്ഞു പാത്തുമ്മയ്ക്ക് സഹായം പരീതാണ്.  മകളായ ആമിനയെ കെട്ടാൻ അയാൾക്ക് താൽ‌പ്പര്യവുമുണ്ട്. ആമിനയ്ക്ക് അയൽവാസിയായ ഡോക്ടർ സാലിയുമായി പ്രേമമാണെന്നറിഞ്ഞ് പരീതു തന്നെ മുൻ കയ്യെടുത്ത് കുഞ്ഞാലി പട്ടാളത്തിൽ നിന്നും തിരിച്ചെത്തിയപ്പോൾ സാലി-ആമിനമാരുടെ വിവാഹത്തിനു കുഞ്ഞാലിയെ പ്രേരിപ്പിക്കുകയും ചെയ്തു. കുഞ്ഞാലിയുടെ വീട്ടിലെത്തിയ മാധവിയെ കുഞ്ഞുപാത്തുമ്മ സംശയിക്കുന്നുണ്ടെങ്കിലും തെറ്റിദ്ധാരണ താമസിയാതെ നീങ്ങി. കുഞ്ഞാലി പോർട്ടർ ജോലി തന്നെ തുടരാൻ തീരുമാനിക്കുന്നു.

## അഭിനേതാക്കളും കഥാപാത്രങ്ങളും
*ടി.എസ്. മുത്തയ്യ - കുഞ്ഞാലി
*പ്രേംനസീർ - സാലി
*ഷീല - ആമിന
*മുതുകുളം രാഘവൻ പിള്ള - കേശവപിള്ള
*ബഹദൂർ - പരീത്
*ടി.ആർ. ഓമന - കുഞ്ഞുപാത്തുമ്മ
*ചാന്ദിനി (സീനിയർ) - മാധവി
*അടൂർ ഭാസി - മൊല്ലാക്ക
*ആനി(സീനിയർ) - ഡോ.ഭാനുമതി
*ഗീത(സീനിയർ) - ജാനമ്മ
*മാസ്റ്റർ ജോളി തോമസ് - ഗോപി
*പി.എ. തോമസ് - കൊച്ചുരാമൻ
*സുപ്രഭ
*പഞ്ചാബി
*ഒ. രാമദാസ്

## പിന്നണിഗായകർ
*എ.പി. കോമള
*പി. ലീല
*പി.ബി. ശ്രീനിവാസ്
*എസ്. ജാനകി
*സീറോ ബാബു

## അണിയറശില്പികൾ
*കഥ -  എൻ എൻ പിള്ള
*തിരക്കഥ - എൻ എൻ പിള്ള
*സംഭാഷണം -  ശശികുമാർ
*സംവിധാനം -  പി എ തോമസ്, ശശികുമാർ
*നിർമ്മാണം -  പി എ തോമസ്
*ഛായാഗ്രഹണം - പി ബി മനിയം
*ചിത്രസംയോജനം -  കെ ഡി ജോർജ്
*കലാസംവിധാനം - കെ ബാലൻ
*ഗാനരചന - അഭയദേവ്, ശ്രീമൂലനഗരം വിജയൻ
## ഈ ചിത്രത്തിലെ ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് പോർട്ടർ കുഞ്ഞാലി
*മുഴുനീള ചിത്രം പോർട്ടർ കുഞ്ഞാലി

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
മായംചേർക്കൽ നിരോധന നിയമം 1954

ഉപഭോക്താക്കളുടെ ഇടയിൽ മായം കലർന്ന ഭക്ഷണസാധനങ്ങൾ വിൽപനയ്ക്കെത്തുന്നത് തടയുക എന്നതാണ് **മായംചേർക്കൽ നിരോധന നിയമം, 1954** ന്റെ പ്രധാന ലക്ഷ്യം. മായം ചേർക്കുന്നതിനെ സംബന്ധിച്ച് നിയമനടപടികൾ സ്വീകരിക്കുന്നത് ഈ നിയമമനുസരിച്ചാണ്.

വർഗ്ഗം:ഇന്ത്യയിലെ നിയമങ്ങൾ
വർഗ്ഗം:കാർഷിക നിയമങ്ങൾ